Aljbin Kurti kandidat za poslanika i za premijera Kosova | Novine Toronto\nAljbin Kurti kandidat za poslanika i za premijera Kosova\nPortparol Pokreta Samoopredelenje (PS) Perparim Krieziu izjavio je da će lider te stranke Aljbin Kurti biti kandidat za poslanika i premijera Kosova na izborima zakazanim za 14. februara. Upitan da li će lider PS, Aljbin Kurti biti nosilac liste, imajući u vidu poslednju odluku Ustavnog suda Kosova, Krieziu je rekao danas da Kurtiju ta odluka ne uskraćuje mogućnost da se kandiduje.\n"U apsolutnom smo pravu da na listu kandidata za poslanike uvrstimo predsednika Kurtija i našu članicu Predsedništva Aljbuljenu Hadžiu. Uprkos namernoj magli u javnoj raspravi o posledicama presude Ustavnog suda, ona u stvari ne predstavlja nikakvo uskraćivanje prava da budu izabrani, naime da se kandiduje na izbornoj listi", kazao je on za prištinske medije.\nPrema njemu, ta ocena se zasniva na činjenici da njihovi slučajevi nisu bili predmetom razmatranja od strane Ustavnog suda.\n"Drugo, zato što nisu osuđeni na zatvor kako bi povukli paralelu sa slučajem Etema Arifija, već su osuđeni na uslovnu, odnosno alternativnu kaznu, za koju Krivični zakonik nije predvideo pravne posledice", rekao je Krieziu.\nMeđu pravnim stručnjacima na Kosovu postoje različita mišljenja u vezi sa mogućnostima da se odlukom Ustavnog suda Kurtiju onemogućava kandidovanje za poslanika i za premijera Kosova.


Foto: instagram/mali_sinisa / Instagram\nBez potrebe da se javnosti objasne razlozi ovakve odluke, vlasti su umesto predloga zakona o rebalansu u skupštinsku proceduru uputili objedinjeni predlog Zakona o potvrđivanju uredaba koje je Vlada uz supotpis predsednika Republike donela za vreme vanrednog stanja, kojih ima 44, a među njima je i Uredba o rebalansu budžeta. Od poslanika koji se prvi put tokom vanrednog stanja sastaju baš u danu kada ovaj broj NIN-a odlazi u štampu, zahteva se da po hitnom postupku, sa ciljem što bržeg potvrđivanja donetih uredbi radi realizacije pandemijskih mera, usvoje predloženi zakon, pa tako i rebalans budžeta.\nOsim što se čini potpuno neopravdanim potez da se prekrojeni budžet usvaja uredbom, umesto uobičajenom zakonskom procedurom, koja nalaže da ga usvaja skupštinska većina, a ne ministri, dodatno zbunjuje činjenica da na prvi pogled u tom rebalansu nema ničeg baš toliko problematičnog da vlast navede na ideju da budžet usvaja na „mala vrata“. Vlada nije ni pokušala da nečim opravda ovakav postupak, ali i da jeste, neophodna brzina usvajanja rebalansa kako bi se što pre otpočelo sa realizacijom kriznih ekonomskih mera nije dovoljno ubedljiv razlog, jer je bilo dovoljno dana da se rebalans izradi i pošalje po redovnoj proceduri poslanicima, čime bi se izbegla sumnja da se od najvažnije institucije u zemlji, a time i od javnosti, pokušava nešto sakriti.\nMnogo pitanja bez odgovora: Vlada i Ministarstvo finansija nisu objasnili po kom osnovu očekuju rast neporeskih prihoda, a izostalo je i objašnjenje javnih rashoda, koji su ukupno povećani za 291 milijardu dinara\nRebalans, koji verovatno i neće biti jedini u ovoj godini, bio je nužan, pa tim pre nije bilo potrebe da se usvaja u ovakvom postupku. I pre njegove izrade Vlada je početkom aprila usvojila paket ekonomskih mera za otklanjanje posledica virusa kovid-19 i znalo se koliko novca se kani odvojiti, odnosno kakve će promene budžet morati da pretrpi. U skladu sa tim očekivanjima, planirani ovogodišnji budžetski deficit od jedva 170 miliona evra povećan je na 3,2 milijarde evra, odnosno 19 puta. To povećanje od tri milijarde upravo je posledica mera koje su privredi obećane, od tri minimalne zarade, odlaganja plaćanja poreza i doprinosa, preko isplate 100 evra, do već uvećanih zarada medicinskim radnicima za 10 odsto i čašćavanja penzionera sa 4.000 dinara.\nAnalizom usvojene Uredbe o rebalansu vidljivo je smanjenje prihoda za oko 70 milijardi dinara, odnosno sa 1.314 na 1.244 milijardi, dok se rashodi povećavaju za 291 milijardu, sa 1.344 na 1.625 milijardi dinara. Tako će se manjak u državnoj kasi povećati na 381 milijardu, odnosno na sedam odsto BDP-a. Prekrojeni budžet, ukoliko se u ovoj turbulentnoj i sve neizvesnijoj godini, kako sa zdravstvenog tako i sa ekonomskog aspekta, uopšte išta još može i planirati, vlast je planirala na osnovu očekivanog pada BDP-a od samo 1,8 odsto.\nU svojoj analizi rebalansa Fiskalni savet upravo naglašava da je teško sa sigurnošću tvrditi kakav će biti konačni ekonomski rezultat Srbije, jer je još uvek nepoznato koliko će trajati zdravstvena kriza, a time i kolike će biti ukupne posledice po ekonomiju i kaže da je zbog ukupne neizvesnosti „teško očekivati realizaciju prihoda i rashoda u skladu sa ovim rebalansom“. Ali uprkos zebnji da bi se stvari narednih meseci mogle menjati, i to daljim produbljivanjem krize, oni kažu da je u ovom trenutku rebalans „razuman i daje dobru osnovu za vođenje ekonomske politike u nastavku godine“. Fiskalni savet još jednom kritikuje državu zbog odluke da deli po 100 evra punoletnim građanima, jer takva odluka nema nikakvog ekonomskog opravdanja, a vodi zaduživanju za 500 miliona evra. Osim što se u rebalansu vidi da država očekuje da na ovu meru potroši 100 miliona evra manje od početno najavljenih, odnosno računa da neće svi pozvati sa namerom da zatraže svoj novac, odluka o podeli tih 100 evra razlog je zbog čega postoji znatno povećanje troškova u delu koji se odnosi na tekuće rashode.\n6,8 milijardi evra država će morati da se zaduži ove godine, od čega Vlada planira da na domaćem tržištu pozajmi 3,8 milijardi, a na međunarodnom tri milijarde\nU rebalansu se uočavaju i velike promene u rashodima za subvencije, ali i za transfere PIO i RFZO. Subvencije su povećane sa više od 100 milijardi dinara zbog isplate tri minimalne zarade preduzetnicima, malim i srednjim preduzećima, dok su povećani transferi organizacijama obaveznog socijalnog osiguranja posledica što jednokratne isplate penzionerima, što odlaganja doprinosa koji će smanjiti priliv novca u kasu PIO fonda. I prihodi za RFZO smanjeni su zbog odlaganja plaćanja doprinosa za zdravstvo, a pritom se preko ovog Fonda finansiraju povećani troškovi za zdravstvo, nastali kao posledica borbe protiv kovida-19.\n„Planirane promene u budžetu mogli bismo podeliti na one promene koje su nastale usled neposrednog uticaja krize i na one koje su nastale usled sprovođenja paketa mera za ublažavanje ekonomskih posledica. Rebalansom se predviđa da će prva grupa tih promena imati približno neutralan uticaj na deficit, jer se prihodi smanjuju usled pada ekonomske aktivnosti, ali sa druge strane u sličnom iznosu se smanjuju i rashodi, pošto je planirano umanjenje javnih investicija i ušteda na rashodima za nabavku robe i usluga. Drugim rečima, povećani deficit je posledica donetih ekonomskih mera, opravdanih kada je u pitanju podrška privredi i neopravdanih u slučaju isplate 100 evra punoletnima“, stoji u analizi Fiskalnog saveta.\nOno na šta Fiskalni savet takođe upozorava jeste nedostatak objašnjenja o očekivanju da će neporeski prihodi porasti, ali i potpuni izostanak objašnjenja o javnim rashodima, a što je moralo da bude deo predloženog rebalansa, pogotovo što se promene na rashodnoj strani mere stotinama milijardi dinara. Uz to, oni sumnjaju da će i pojedini troškovi, kao što su transferi lokalnim samoupravama biti veći od predviđenih 10 milijardi dinara, a da bi na kraju mogli da podbace i prihodi, jer je još uvek nemoguće prognozirati koliko će dugo pandemija trajati i kakve će štete virus naneti privredi.\nDržava rebalansom računa da će javni dug na kraju godine sa prvobitno planiranih oko 50 porasti na 59,5 odsto BDP-a, dok Fiskalni savet sumnja da taj udeo neće preći prag od 60 odsto. Nejasno je još i to zašto Vlada u dug nije uvrstila planirano izdvajanje budžetskog novca za preuzimanje dela rizika kada su u pitanju krediti za likvidnost privredi koji su dogovoreni sa bankama, takozvane garantne šeme, pošto je po sadašnjim propisima u obavezi da to uvrsti u rashode, pa čak i ako se ne planira trošenje tog novca u ovoj budžetskoj godini.\n500 miliona evra rezervisano je za punoletne građane, a s obzirom na procene da ih ima 6,8 miliona, Vlada očito planira da svaki četvrti neće uzeti po 100 evra\nNa kraju, ono što se čini najvažnijim, ali ujedno i najrizičnijim jeste planirano zaduživanje za finansiranje utvrđenog deficita. Naime, prema planu Vlade najveći deo nedostajućeg novca planirano je da se pribavi zaduživanjem na domaćem tržištu i to oko 3,8 milijardi evra, dok se emisijom evroobveznica na međunarodnom tržištu kapitala računa na prikupljanje oko tri milijarde evra.\nOno što bi se, međutim, moglo ispostaviti kao krupan zalogaj jeste činjenica da raste i jagma za kreditima, ali uporedo sa tim pogoršavaju se i uslovi zaduživanja za zemlje u razvoju. „U Srbiji, stopa prinosa obveznica sa rokom dospeća u 2029. godini porasla je od kraja februara za oko 1,5 procentnih poena, a slične trendove beleže i zemlje u regionu“, upozorava Fiskalni savet, navodeći da bi dalje pogoršavanje situacije na tržištu kapitala moglo da dovede u pitanje realizaciju plana finansiranja koji je sačinjen rebalansom, te da bismo mogli doći u problem sa pribavljanjem novca na međunarodnom tržištu. Kao izlaz iz ovakve situacije nameće se oslanjanje na domaće tržište, ali i na eventualne kredite međunarodnih finansijskih institucija, na koje se, barem u ovoj fazi, ne računa. Ali ne znači da ne bi trebalo, kao i da se to na kraju neće ispostaviti kao neophodno, naročito ukoliko se ispostaviti da je novac preteško naći, a pritom je i preskup.\nSve pobrojane neizvesnosti, kako u pogledu planiranih prihoda i rashoda, tako i finansiranja deficita, navode na zaključak da ovo neće biti jedino prekrajanje budžetske kase u ovoj godini. Ali bi moralo da bude poslednje prekrajanje na ovakav način, odnosno mimo zakonske procedure.


Kuvasz -FCI: 1.1-54\nNaslov komentara: Kuvasz -FCI: 1.1-54 Tue Jan 22, 2008 5:57 pm\nNaslov komentara: Re: Kuvasz -FCI: 1.1-54 Fri May 02, 2008 12:34 am\nPostavicu slike divnog Kuvasa "Planeta" uzet je iz odgajivacnice iz Tornjosa!\nPas je CH Srbije, CH Bosne, nedavno je u Madjarskoj pobedio na specijalki za kuvase i u lepoti i na testu karaktera. Na tom testu moze se slobodno reci da mu nije bilo ravnog ubedljivo je pobedio. Predsednik Madjarskog kinoloskog saveza je rekao da poslednjih 15 godina ni jedan kuvas nije dobio toliko poena na testu karaktera koliko je dobio ovaj pas! Pas je star tek dve godine!Ovaj pas ce u oktobru u Budimpesti, na standu madjarskih autohtonih rasa, predstavljati ovu rasu, on je za to izabran od strane predsednika kinoloskog saveza Madjarske! Njegovi vlasnici je Farago Lehel iz Backe Topole i Toth Andrea iz Coke koja je meni u osnovnoj skoli predavala engleski\nCACIB Beograd 2008.


PORTAL KRUG - AMBASADOR KANADE: KRALJEVO IMA POTENCIJAL (VIDEO)\nAMBASADOR KANADE: KRALJEVO IMA POTENCIJAL (VIDEO)\nPrevious Article „NE ŽELIM DA KOMENTARIŠEM BOMBARDOVANJE SRBIJE“(VIDEO)\nNext Article OD 2017. DUPLO SKUPLJE CIGARETE?\nSusret najboljih kraljevačkih privrednika sa kanadskim ambasadorom i predstavnicima kanadsko-srpskog poslovnog udruženja CANSEE\nKraljevo ima solidnu osnovu za investiranje, veliki potencijal u oblasti svih inženjerskih nauka, poljoprivredi i hidroenergetskom sektoru, poručio je danas ambasador Kanade u Srbiji Filip Pinington, koji je grad na Ibru posetio u okviru manifestacije „Dan Kanade u Kraljevu“.\n„Uloga ambasada Kanade je da se podstakne privredna saradnja dve zemlje, ali pre svega u smeru promocije kanadskih proizvoda u Srbiji, a ovo je bio skup na kojem smo mogli da saznamo kakve su prepreke da se ta saradnja ostvari i u suprotnom smeru“, istakao je Pinington nakon susreta sa najboljim kraljevačkim privrednicima. Prema rečima ambasadora za proizvodnju zdrave hrane uvek postoji zainteresovanost.\nKanadsko-srpsko poslovno udruženja (CANSEE) prezentovalo je tokom današnjih susreta ambasadora sa kraljevačkim privrednicima mogućnost saradnje dve države, a gradonačelnik Kraljeva Tomislav Ilić je nakon razgovora ocenio da je ovo dobar nastavak saradnje koju je kanadski državljanin srpskog porekla Milomir Glavčić započeo doniravši Kraljevu most vredan milion evra.\nKanadsko-srpsko poslovna asocijacija je udruženje koje okuplja 50-tak privredmika iz Kanade i Srbije, čiji predstavnici su pozdravili već potpisano bratimljenje grada Nijagara Fals i Kraljeva. Kraljevo je tako postalo prvi grad iz Srbije, počasni član ovog udruženja, a zahvaljujući tome će svi kraljevački privrednici moći da postanu deo asocijacije. To članstvo, prema rečima Mirjane Dončić Beaton, izvršnog direktora CANSEE, vodi uspostavljanju bolje ekonomske saradnje, lakše razmene i raznih vidova treninga i saveta.\nAmbasador Pinington prisustvovao je danas i otvaranje izložbe „Kanadske medicinske misije u Srbiji 1914-1918.“ u Narodnom muzeju u Kraljevu (izložba se sastoji od istorijskih fotografija koje svedoče o pomoći Kanade Srbiji tokom Prvog svetskog rata). Izložbu otvara Filip Pinington, Ambasador Kanade u Srbiji.\nU biblioteci „Stefan Prvovenčani“ obišao je radioniua „S decom oko sveta - Kanada“ namenjenu deci iz kraljevačkih osnovnih škola, a u 19 časova prisustvovaće u Gradskoj galeriji otvaranju izložbe kanadskog umetnika Gija Lanževina „Sumrak anđela“ („Le crépuscule des anges“) Lanževin je predstavnik kanadske grafike u tehnici „crne gravure“ i jedan od osnivača čuvenog ateljea Pres Papije iz grada Trua-Rivijer.


U saopštenju se navodi da prosječna efikasnost avio-tretiranja insekticidom “foray 48-B”, koje je obavljeno početkom maja, iznosi 81,6 odsto.\nAvio-tretiranje gubara obavljeno je na ukupno 6.000 hektara, na lokalitetima Prosara, Crni vrh i Jošavka.\nNa lokalitetu Prosara na površini od 2.700 hektara prisutna je defolijacija /opadanje lišća/ do 10 odsto, na lokalitetu Crni vrh na površini od 2.050 hektara 20 odsto, dok je na lokalitetu Jošavka zbog značajne defolijacije prije tretmana prosječno opadanje lišća na površini od 1.250 hektara između 35 i 40 odsto.\n“S obzirom da je prosječna brojnost jajnih legala na cijeloj površini bila oko 6.300 legala po hektaru, može se konstatovati da bi, u slučaju izostanka tretmana, došlo do potpunog golobrsta na cijeloj površini”, navodi se u saopštenju.\nU narednom periodu Ministarstvo poljoprivrede, šumarstva i vodoprivrede Republike Srpske, Javno preduzeće “Šume Republike Srpske” i Operativni tim za suzbijanje gubara nastaviće sa praćenjem gubara.\nNakon prikupljanja i obrade ovih podataka biće utvrđeni dalji pravci aktivnosti na suzbijanju brojnosti gubara. (Srna)\nTagovi: avio tretiranjecelinacgradiskagusjeniceministarstvo poljoprivredeministarstvo poljoprivrede sumarstva i vodoprivrede rssumski kompleksi


Simens pomaže u planiranju razvoja Niša › Made-in-Germany.rs\nJedan od direktora nemačke kompanije „Siemens“ Udo Ajhlinger i gradonačelnik Niša Darko Bulatović potpisali su prošle nedelje Memorandum o razumevanju, po kome će u narednih pet godina Grad Niš moći da besplatno koristi usluge konsaltinga te kompanije.\nTom prilikom Bulatović je istakao da će grad koristiti Simensove usluge konsaltinga za rešavanje problema koji se odnose na planiranje razvoja grada i pripremu dokumentacije, sa težištem na oblasti energetike i saobraćaja.\n– Kompanija Siemens je prepoznatljiva po pouzdanosti i kvalitetu proizvoda i usluga u oblastima energetike, saobraćaja i informacionih tehnologija – naveo je Bulatović.\nUdo Ajhlinger je istakao da će njegova kompanija pomoći gradu pri donošenju strateških odluka, a na savetodavnu pomoć stručnjaka iz Simensa moći će da računaju i sva javna preduzeća u tom gradu, prenosi agencija „Beta“.\nGradski čelnici su, pri tom, napomenuli da potpisani Memorandum neće značiti nikakvu prednost kompanije Siemens na budućim tenderima za predstojeće poslove planirane u Nišu u narednom periodu.\nOd MiG na 17/12/2016 / Energetika, Finansije, Investicije, Komunikacije, Transport, Usluge / Ostavite komentar


Naslovna > Vijesti > Stiže nasljednik LaFerrarija\nIako za sada nema mnogo informacija o nasljedniku prestižnog LaFerrarija, ekipa iz Maranella već je u početnoj fazi testiranja novog hiper automobila koji bi mogao dolaziti sa elektrifikovanim V12 agregatom...\nHiper automobili ne prate industrijske norme i trendove kada su u pitanju životni ciklusi, što znači da se nova generacija ne uvodi svakih 7-8 godina. U konkretnom slučaju LaFerrari lansiran je desetak godina nakon Enza, a vjerovatno će potrajati i neko duže vrijeme prije nego što dobije nasljednika. Nedavni špijunski snimci uhvatili su novi ,,flagship“ model u ranoj fazi testiranja. Ferrari je još 2019. godine potvrdio da u kompaniji rade na dolasku sljedećeg hiper automobila koji bi trebalo da se pojavi poslije 2022. godine.\nModel uhvaćen na testiranju ne otkriva zapravo ništa o novom hiper vozilu, jer je novitet prekriven prilagođenom karoserijom LaFerrari modela. Ono što se može zaključiti jeste da će biti sličnih dimenzija kao i LaFerrari. Ferrari nije otkrio nikakve tehničke specifikacije, ali je vrlo vjerovatno da će imati nadograđenu verziju istog V12 atmosferca, koji je nedavno upotrijebljen u 812 GTS modelu sa zapreminom od 6,5 litara. Takođe bi trebalo da sadrži neku vrstu električne pomoći koristeći možda neku od tehnologija koje se mogu naći u SF90 modelu. U Ferrariju su takođe poručili da sa novim hiper automobilom cilj neće biti da se nadmaši snaga od 1,000 KS iz SF90, već će fokus biti na lakoću, upravljivost i aerodinamičku efikasnost.


Real Madrid zainteresovan za Gnabrija - SPORTSKI ŽURNAL\nGnabri je član Bajerna od 2017. godine, a za šampiona Bundeslige odigrao je 171 meč i postigao je 63 gola\nFOTO: EPA/F. Singer\nČelnici Reala zainteresovani su za fudbalera Bajerna Serža Gnabrija, koji je odbio da produži ugovor sa klubom iz Minhena, prenosi španska „Marka.\nGnabri (26) ima ugovor sa Bajernom do 2023. godine, a nedavno je poručio čelnicima kluba da želi da ostane u redovima šampiona Bundeslige samo ako bude imao godišnju platu od 17 miliona evra.\n„Marka” prenosi da skauti Reala već duže vreme prate igre nemačkog fudbalera, koji bi mogao da bude jedan od nosilaca Reala u narednoj sezoni. Španski list ističe da se Real okrenuo Gnabriju posle odluke Kilijana Mbapea da ostane u Pari Sen Žermenu.\nGnabri je član Bajerna od 2017. godine, a za šampiona Bundeslige odigrao je 171 meč i postigao je 63 gola.\nMilenković ubedio Jovića da pređe u Fjorentinu


"Izrael" bi mogao prestati postojati prije 80. godišnjice, tvrdi bivši premijer - Otpor\nBivši “izraelski” premijer Ehud Barak izrazio je duboku zabrinutost o mogućnosti opstanka režima u Tel Avivu, rekavši da historijsko iskustvo sugeriše da će taj entitet prestati postojati prije 80. godišnjice uspostavljanja.\nU intervjuu za list Yedioth Ahronoth na hebrejskom jeziku, bivši “izraelski” vojni general koji je postao i premijer, rekao je da Jevreji nisu vladali više od 80 godina neprekidno u čitavoj historiji.\n“Kroz jevrejsku historiju, Jevreji nisu vladali više od 80 godina, osim u Davidovoj i Hasmoneanskoj dinastiji, i u oba perioda, dezintegracija je počela u osmoj dekadi” – rekao je Barak.\nOn je dodao da režim u Tel Avivu predstavlja treće iskustvo vladavine koja se približava osmoj dekadi postojanja, ističući zabrinutost da bi upravo osma dekada mogla biti početak kraha trenutnog “izraelskog” režima.\nNedavno istraživanje centra Israeli Fenima pokazuje da oko polovine mladih odraslih “izraelaca” nije optimistično u vezi s budućnosti “izraelskog” režima, a više od trećine razmišlja o odlasku i potrazi za boljim poslom i životom.\nU oktobru prošle godine, bivši “izraelski” vojni komandant rekao je da “izraelske” snage nisu spremne za rat na više frontova i da će vjerovatno biti poražene u slučaju takvog sukoba.\nGeneral Yitzhak Brick je predvidio da će naredni “izraelski” rat vidi na domaćem frontu, ističući da se on do sada nije suočio sa sličnim scenarijem u prošlosti.\nPomoć Ukrajini od strane "Izraela" i odnosi sa Moskvom


Ivanić: Svi ovdje postali su robovi ranijih stavova\nMladen Ivanić, predsjedavajući Predsjedništva BiH i lider PDP-a, u intervjuu za „Dnevni avaz” otkriva da je Predsjedništvo usaglasilo odluku o donaciji municije za borbu protiv terorističke organizacije Islamska država (IS) te da je na nadležnim institucijama da je realiziraju.\nIvanić očekuje da će koalicioni partneri za formiranje vlasti u FBiH tokom vikenda riješiti novonastale probleme te poručuje da jedno ministarsko mjesto u Vladi FBiH ne bi trebalo ugroziti cjelokupan proces i odraziti se na formiranje Vijeća ministara.\nUpitan za komentar najnovijih sporenja koalicionih partnera za formiranje vlasti u FBiH – SDA, HDZ-a i DF-a – zbog pozicija u Vladi FBiH, kazao je da se nada da će se oni ovog vikenda dogovoriti i da će Vlada FBiH ubrzo biti formirana.\n– Drugo, ako se ne dogovore, i pošto je za Vijeće ministara sve dogovoreno, ne vidim nijedan razlog da se tu bilo šta promijeni. Nadam se da jedno ministarsko mjesto manje ili više u Vladi FBiH neće biti nikome toliko važno da ugrozi cijeli proces formiranja vlasti. Imam osjećaj da su ovdje svi postali robovi stavova koje su iznijeli i zbog toga imaju sve manje prostora za logične kompromise – rekao je Ivanić.


Mart 18, 2019 23:04\nSnažno se protivimo nasilnom zastrašivanju medijskih organizacija, saopštila je Evropska radiodifuzna unija (EBU) na svom sajtu.\n"Pozivamo sve strane u Srbiji da se uključe u konstruktivni i inkluzivni dijalog, koji podržava nezavisnost i pluralizam javnog medijskog servisa", navodi EBU.\nUpad demonstranata i dela opozicije u zgradu Javnog medijskog servisa Srbije tokom protesta prethodno su osudile Međunarodna federacija novinara i Evropska federacija novinara (IFJ i EFJ), koje zahtevaju od svih strana da poštuju RTS-ovu nezavisnost uređivanja.\nU saopštenju objavljenom na sajtu Međunarodne federacije novinara navodi se da je "grupa od oko 100 antivladinih demonstranata upala u zgradu RTS-a u subotu zahtevajući uživo uključenje u program".\nPodsećaju da su demonstranti, koji su želeli da se njihovi stavovi protiv predsednika Aleksandra Vučića čuju u živom programu, potisnuti iz zgrade RTS-a nakon intervencije policije.\n"Bio je to prvi put posle 20 godina da su demonstranti napali sedište srpskog Javnog servisa. Prema navodima Udruženja novinara Srbije (UNS), demonstranti su napali i pretili novinarima. Međutim, i uz sve napetosti, niko nije povređen u incidentu", navodi se u saopštenju.\n"Demonstranti su od mene tražili da se emituje poseban program kako bi mogli da izraze svoje zahteve i pitali su me da pozovem svoje nadređene. Nazvao sam ih i rekli su mi istu stvar koju sam ja već objasnio demonstrantima: to nije moguće. Zatražili smo im da dobrovoljno napuste zgradu, ali su oni odbili. Policija je morala da ih potisne napolje. Neki od njih pružali su otpor pa je policija morala da koristi silu. Nije bilo teških batina", rekao je za IFJ Zoran Stanojević, član UNS-a i urednik na RTS-u koji je bio tu za vreme upada.\nDodao je da novinari nisu mogli da rade dok je zgrada bila pod opsadom, a urednici i novinari zaključani u redakcijama.\n"Bilo je štete, slomljenih vrata i prozora, ali je bilo jasno da uništavanje zgrade nije bio cilj demonstranata, niko od zaposlenih nije povređen. Nakon što su otišli, nastavili smo da radimo", istakao je Stanojević.\nGeneralni sekretar IFJ-a Entoni Belendžer ističe da je upad u prostorije bilo kog medija nedopustiv u demokratskim društvima.\n"Pozivamo sve strane, uključujući i državu, da zaštiti uređivačku nezavisnost RTS-a. Srpsko društvu zaslužuje nezavisan Javni servis", ističe se u saopštenju.\nEBUupad u zgradu RTS-a\nMO i VS na vežbi traganja i spasavanja "SAREKS 38-19" 0


Web site Balinta Pastora : Članci : Balint Pastor: Subotički aerodrom osnov za razvoj turizma\nBalint Pastor: Subotički aerodrom...\nBalint Pastor: Subotički aerodrom osnov za razvoj turizma\nSUBOTICA: Predsednik Skupštine grada Subotice Balint Pastor odazvao se pozivu Aero-kluba „Ivan Sarić“ kako bi posetio aerodrom i bolje se upoznao s njihovim radom.\nDatum: 7. oktobar 2020. Izvor: Dnevnik\nAero-klub „Ivan Sarić“ je član Vazduhoplovog Saveza Srbije (VSS), Vazduhoplovnog Saveza Vojvodine (VSV) i Sportskog Saveza Subotice čiji se razvoj u poslednjih nekoliko godina ogleda u porastu broja mladih članova kao i broja vazduhoplova i sportske opreme na aerodromu. Uz opremu sa kojom raspolaže klub godišnje obuči prosečno šest pilota aviona, preko 50 padobranca, oko tri pilota jedrilice, a postoji i veliko interesovanje za obuku pilota motornog zmaja i pilota paraglajdera. Na godišnjem nivou ostvari se oko 1.000 sati naleta na avionima, preko 1.000 padobraskih skokova i 200 sati letenja na jedrilicama, 100 sati na ultra lakim vazduhoplovima i 300 šlepova s pilotima paraglajdera.\nČlanovi Aero-kluba otvorili su privremeni granični prelaz „Aerodrom Subotica“ u trajanju od tri meseca koji je omogućio međunarodne letove u Subotici, a postoji i ozbiljna namera za organizacijom takmičenja kao i učešća na istima, uz želju za postizanjem što boljih rezultata.\nOve godine klub je bio domaćin državnog prvenstva u preciznom letenju na kojem je osvojio treće mesto.\nAero-klub „Ivan Sarić“ obeležava 110 godina od prvog aeromitinga Subotičanina, Ivana Sarića. Ivan Sarić je vrativši se iz Pariza u Suboticu odlučio da napravi sopstveni avion kojim je izveo prvi javni let 16. oktobra 1910. godine na hipodromu u Subotici. Demostracijom leta na vazduhoplovu sopstvene izrade Sarić 1, uneo je značajnu inovaciju u vazduhoplovstvu koja se i dan danas koristi.\nUpravo obeležavanje godišnjice ukazuje na težnju ka daljem razvoju koja se između ostalog ogleda i u pružanju mogućnosti za upotrebu aerodroma u mediciinske svrhe, panoramsko letenje iznad Subotice i Palića, kao i tandem skoka padobranom.\nNakon saznanja o planovima i postignutim rezultatita u razvoju Aero-kluba, predsednik Skupštine grada Subotice je istakao značaj aerodroma za grad Suboticu s obzirom da bi njegov dalji razvoj predstavljao osnov za razvoj turizma u Subotici uz mogućnost lakšeg i bržeg putovanja.\nKroz razgovor je konstatovano da bi se uz saradnju i dalje zalaganje za razvoj kluba aerodrom mogao podići na viši nivo i služiti kako turizmu, tako i domaćim i stranim privrednicima s obzirom da aerodrom pruža uslove za ekspeditivno putovanje vazduhoplovima direktnom linijom prema inostranstvu.\nPastor je istakao da Aero-klub ima sve predispozicije da ostvarujući planove i završavajući projekte kao što su otvaranje servisa za avione generalne avijacije i dobijanje dozvole za opremanje aerodroma s opremom za noćno letenje nakon čega bi aeorodrom u Subotici po potrebi bio operativan 24 časa u danu, mogao da postane najveći vazduhoplovni centar u Republici Srbiji u svim vazduhoplovnim sportovima.


Brnabić u debati sa Konventom o EU: Ciljeve održivog razvoja prilagoditi prioritetima Srbije - European Western Balkans\nPremijerka Srbije Ana Brnabić tokom sastanka sa Nacionalnim konventom o EU; Foto: FoNet\nBEOGRAD – Premijerka Srbije Ana Brnabić najavila je danas osnivanje međuresorne radne grupe za održivi razvoj, napominjući da 17 ciljeva održivog razvoja iz Agende 2030 treba “prevesti na srpski”, odnosno odrediti šta su prioriteti za Srbiju, prenosi FoNet.\n“To je najkorisniji savet koji sam danas dobila, da te ciljeve upodobimo Srbiji i njenim prioritetima”, rekla je Brnabić na sastanku sa Nacionalnim konventom o Evropskoj uniji (NKEU).\nOna je ocenila da je ovaj dijalog sa Nacionalnim konventom o Evropskoj uniji dobar je primer dijaloga koji vodi ka konkretnim rezultatima.\n“Pozivam NKEU da odredi predstavnike u toj međuresornoj grupi i tada ćemo dogovoriti da li će to biti strategija, mapa puta ili akcioni plan”, rekla je Brnabić.\nGovoreći o ciljevima održivog razvoja, Brnabić je istakla da je Srbija 2019. godine objavila Dobrovoljni nacionalni izveštaj na temu održivog razvoja, dok bi sledeći bio u narednom ciklusu 2022. godine.\nPredstavnica NKEU za radne grupe 17 i 32 Kori Udovički istakla je da ne treba praviti paralelne procese kada je reč o ispunjavanju Ciljeva održivog razvoja sa planiranjem recimo programa 2025.\n“Program 2025. ne postoji, nismo ga videli, možda postoji neki papir u državi i Vladi”, rekla je Udovički, podsećajući da je Transparentnost Srbija tražila taj dokument i nije dobila.\nKada je reč o ciljevima Održivog razvoja, Udovički ukazuje da Srbije izveštava o “svemu i svačemu”, a trebalo bi da nacionalizuje taj proces.\n“To podrazumeva da ciljeve “prevede” na srpski, ali da se ne izađe iz njihovog duha”, rekla je Udovički i navela primer Slovenije u kojoj je cilj “iskorenjivanje gladi” trasformisan u to da se smanji gojaznost.\nMinistarka za ljudska i manjinska prava i društveni dijalog Gordana Čomić istakla je da su oni spremni da budu “alat” međuresornoj radnoj grupi, kako bi se ti ciljevi “preveli” na srpski.\nVerica Ignjatović ispred Ministarstva finansija govorila je o ekonomskim dimenzijama ispunjavanja Cijeva održivog razvoja, a Programom ekonomskih reformi za 2021-2023 od 17 ciljeva ciljano je 13.\nIgnjatović je navela da su finansijske rezerve zemlje proteklih godina omogućile da se u 2020. godini koriste za neutralisanje negativnih efekata pandemije.\n“Kroz tri paketa pomoći privredi i stanovništvu prošle i ove godine, vredni 12,8 odsto BDP u 2020. godini i oko četiri odsto ove godine, navela je Ignjatović, Vlada Srbije je potvrdila princip da niko ne sme biti izostavljen.\nAna BrnabićGordana ČomićKori UdovičkiNKEUodrživi razvojSrbijaVerica Ignjatović


Skup radnika preduzeća „Milan Blagojević - Namenska” povodom neistina prezentovanih javnosti u emisiji „Život priča“ - LUČANI INFO | Najnovije vesti\nSkup radnika preduzeća „Milan Blagojević – Namenska” povodom neistina prezentovanih javnosti u emisiji „Život priča“\nDanas je u krugu preduzeća „Milan Blagojević-Namenska” održan skup radnika a povod su bile neistine prezentovane javnosti u emisiji „Život priča“, autorke i voditeljke Tatjane Vojtehovski.\nOd 1.320 članova sindikalne organizacije, mirnom protestu prisustvovalo je prema prijavi 900 radnika.\n„Ovaj skup je presedan u oblicima sindikalne borbe, ali mi imamo čvrst i nepokolebljiv stav da baš na ovakav način iskažemo nezadovoljsvo na prezentovane neistine javnosti u emisiji `Život priča` autorke i voditeljke Tatjane Vojtehovski, a da se pritom jasno čuje naš glas istine. Potvrda da smo na pravom putu u iznošenju istine je i saopštenje i Ministarstva odbrane i Sindikata odbrambene industrije Srbije”, rekao je danas u Lučanima predsednik Sindikalne organizacije preduzeća, Zoran Babić.\nPrema njegovim rečima odluka je doneta na zahtev velikog broja članova da se konkretizuju potezi i reakcije sindikata da bi se širokoj javnosti dalo do značaja, i da je emisija „Život priča” autorke Tatjane Vojtehovski izazivala burno negodovanje u kolektivu.\n„Emisija se bavi plasiranjem neistina koje direktno utiču na sve nas u lancu funkcionisanja našeg uspešnog kolektiva. Svaki uspeh preduzeća je svako od nas osetio lično, redovnom platom, nagradama po osnovu doprinosa zaposlenih po osnovu uspeha preduzeća, regresom, subvencionisanjem, letovanjem i svakom drugom brigom o pojedincu i u lepim ili ružnim trenutcima. Bili bismo zaista licemeri i nezahvalni ako ne bi priznali da je tako. Današnjim okupljanjem i potrebom da kolektivno reagujemo pokazali smo još jednom nepodeljeno jedinstvo članstva u stavu da je emitovanje emisije `Život priča` sramno i jednostrano iznošenje klevete na račun načina rada zaposlenih, a najviše na račun ličnog obračuna pojedinca sa generalnim direktorom. Sve to mesecima utiče na rad, upravljanje i održavanje normalnog poslovanja. Naši zahtevi su jednostavni i jasni, obrazloženja još jednostavnija i jasnija, danas se ne branimo niti napadamo već iznosimo samo istinu, pošto nju imamo kao jedini argument. Iznosimo je danas ne zbog vas koji je znate nego za one kojima se prezentira jednostrana priča. Odbor Sindikata je jutros na sednici obradio vaše primedbe na emisiju pa smo došli do saopštenja koje će vam Milka Jovanović Božić i pročitati.\n“Mi radnici ogorčeni smo na ovakvo narušavanje ugleda preduzeća koje zapošljava 1320 radnika. Iako duboko žalimo za svakim izgubljenim kolegom i saosećamo sa svim porodicama, ne možemo da prihvatimo da se zbog pojedinačnih slučajeva na naša “leđa” sruši gomila laži i kleveta, koja ide toliko daleko, da traži zatvaranje našeg pogona i odgovornost Generalnog direktora Radoša Milovanovića.O čemu se ovde radi? Da li je posao Generalnog direktora preduzeća da vodi politiku firme i obezbeđuje neophodna finansijska sredstva kako bi se ispoštovale sve tehničke i bezbednosne mere zaštite ili da istovara burad, oblači zaposlene, kontroliše količinu materijala u magacinu i sl.? Pitamo se ko stoji iza svega ovoga i ko finansira ovu negativnu kampanju, da li je cilj svega ovoga zatvoriti fabriku, a od Opštine Lučani napraviti “dolinu gladi”? Kada nam je bilo najteže, nikoga nije bilo da napiše ili objavi makar jednu rečenicu o nama. Odrekli smo se svega, i krenuli da iz ruševina ponovo gradimo nasu fabriku. Verovali smo u viziju i nismo pogrešili. Digli smo je iz pepela, platili zdravljem i životima, postigli zavidan standard i sada treba da je branimo od zlonamernih dušebrižnika. Veoma je neprimereno da oni koji ne znaju šta je “Milan Blagojević – Namenska” Lučani, koji nikada nisu videli barut, daju sebi za pravo da ovu fabriku kao deo Odbrambene industrije ove zemlje, koja je prva u lancu proizvodnje naoružanja i vojne opreme, predstavljaju na ovakav način,” napisano je u saopštenju.\nBoško Jovanović radnik tehničke službe rekao je da se u medijima stvara takva slika da ljudi koji nisu odavde se pitaju kakva je to fabrika i ljudi koji rade u njoj.\n„Svaki radnik doživljava lično napade i neistine koje se plasiraju u pojedinim medijima i na taj način dodatno se remeti radna disciplina, unosi nemir među ljude u ovako opasnoj proizvodnji kakva je Namenska. Uplašeni smo za svoja radna mesta, jer dušebrižnici prete da zatvore čitave pogone, one iste koje su radnici obnovili iz pepela svojim radom i sredstvima zajedno sa svojim direktorom. Istina je da danas redovno primamo plate, da imamo ugovorene poslove za naredni period, da su uložena ogromna sredstva za novu opremu i bezbednost radnika. Istina je da je cela fabrika najveće gradilište u Dragačevu i da imamo najuspešnijeg direktora na čelu firme. Nekome smeta naš uspeh i zato smo danas ovde i zato branimo istinu”, rekao je Jovanović.\nSlobodan Nešovanović iz RJ „Energetika” kazao je da komentar da treba uhapsiti Tatjanu Votjehovski je napisao lično iz svog ugla na svom privatnom fesjbuk profilu.\n„Izvinjavam se Vojtehovskoj ako se uplašila ali komentar sam napisao revoltiran njenim lažnima i ostrašćenim napadima na naše preduzeće”, kazao je Nešovanović.\nGoran Čabarkapa, radnik je fabrike “MB Namenska” već 30 godina i kaže da on, ali i sve njegove kolege znaju gde rade i da su svesni rizika koji njihovo radno mesto sa sobom nosi.\n“Ovo je fabrika baruta i raketnih goriva, nije fabrika čokalade i mleka. Imali smo mnogo teških situacija, gubitak svakog radnika tragediija je za sve nas, ali nikada do sad nismo bili u situaciji da se borimo protiv neistina, manipulacija i uvreda koje se neprestano plasiraju putem medija i društvenih mreža. Nazivaju nas najgorim imenima i vređaju našu inteligenciju isti oni koji se u medijima predstvaljaju kao žrtve, a u stvari su neradnici. U ovoj firmi može da radi samo radnik odgovoran i savestan, koji dolazi redovno na posao i bavi se samo svojim radom. Nastradale radnike Radoš nije ubio. Bili smo u barutani , opasne situacije se dešavaju. Odgovornost nije ni na poslovođi, ni na direktoru, nego je prvo na izvršiocu. Svi mi smo mogli biti na mestu nastradalog Milivojevića ili nekog drugog nastradalog radnika. Sudbina je da, radimo na rizičnom mestu i niko nas na to nije naterao”, rekao je Čabarkapa.\nMinistarstvo odbrane: Mediji da ne narušavaju istragu u fabrici „Milan Blagojević – namenska“ a.d. Lučani\nNajavljena promocija knjige “Dragačevo ružom ograćeno”, autora Jelene Joković


Razgraničenje na moru između Crne Gore i Albanije nije riješeno – Portal Ulcinj\nRazgraničenje na moru…\nRazgraničenje na moru između Crne Gore i Albanije nije riješeno\nKorrik 18, 2021\nEvropska komisija upozorila je da razgraničenje na moru između Crne Gore i Albanije ostaje otvoreno. Ta informacija navedena je u posljednjem izvještaju Evropske komisije o napretku Crne Gore, što je još jedna potvrda da pitanje granice sa Hrvatskom na Prevlaci nije jedino koje je ostalo otvoreno i koje službena Podgorica treba da rješava, piše Dan.\n“Odnosi sa Albanijom ostaju dobri sa nekim daljim poboljšanjima u infrastrukturi i prekograničnoj saradnji. Razgraničenje na moru između ove dvije zemlje ostaje otvoreno. Prvi sastanak Međudržavne komisije za upravljanje vodama održan je u septembru 2019. godine”, navela je Evropska komisija.\nKako se ističe u izvještaju Evropske komisije, što se tiče bilateralnih odnosa, niz posjeta na visokom nivou održano je između Crne Gore i drugih zemalja u procesu proširenja i susjednih zemalja članica EU.\nCrna Gora je potpisala bilateralne konvencije o regionalnoj saradnji u okviru Sporazuma o stabilizaciji i pridruživanju sa svim partnerima kod kojih je Sporazum o stabilizaciji i pridruživanju na snazi.\nU maju 2019. godine, trilateralni protokol o određivanju tromeđne tačke Srbije, Bosne i Hercegovine i Crne Gore potpisan je u Sarajevu. Evropska komisija notira da su od nosi sa Hrvatskom ostali ukupno dobri, uprkos nekim bilateralnim otvorenim pitanjima. Navodi se da nije bilo dešavanja u vezi sa demarkacijom granice između Crne Gore i Hrvatske.\nAnalizirajući odnose sa Italijom, EK uočava da su odnosi službene Podgorice i zvaničnog Rima ostali dobri.\nCrna Gora je otvorila počasne konzulate u Trstu i Bolonji u junu 2019. godine, a tokom pandemije virusa korona, Crna Gora je ponudila da bude domaćin starijim licima iz Lombardije na crnogorskom primorju nakon otvaranja granica. Izvršno tijelo EU uočava da odnosi Crne Gore sa Bosnom i Hercegovinom ostaju dobri, te da su dvije zemlje potpisale Protokol o trgovini ljudima i Protokol o saradnji u traženju nestalih osoba, čime su stvoreni neophodni zakonski preduslovi za rješavanje jednog od ključnih pitanja u bilateralnim odnosima.\nO potrebi da se na Balkanu rješavaju otvorena pitanja ranije su posebno govorili evropski komesar za pregovore o pridruživanju Oliver Varhelji i visoki predstavnik EU za spoljnu politiku Žosep Borel.\nDokumenta EU koja se odnose na uslove da bi zemlje sa Zapadnog Balkana ušle u Uniju, sadrže i konstatacije da svi kandidati moraju riješiti otvorena pitanja, posebno granične sporove, i to prije nego što pristupe Evropskoj uniji.


RTS :: Jeremić u Gabonu\nPolitika Jeremić u Gabonu\nJeremić u Gabonu\nnedelja, 22. nov 2009, 07:50 -> 07:56\nU okviru višednevne afričke turneje šef srpske diplomatije Vuk Jeremić boravi u Gabonu. Nigerija i Gana ostaju pri stavu da neće priznati nezavisnost Kosova, rekao juče u Nigeriji ministar Jeremić.\nMinistar spoljnih poslova Srbije Vuk Jeremić boravi u poseti Gabonu, u okviru višednevne afričke turneje.\nJeremić je juče u Nigeriji, posle razgovora sa zamenikom ministra spoljnih poslova Gane Krisom Kpodom, izjavio da Gana ostaje pri stavu da neće priznati nezavisnost Kosova.\nVuk Jeremić je rekao da će u januaru boraviti u Gani, radi pripreme posete toj zemlji predsednika Srbije Borisa Tadića.\nPrema Jeremićevim rečima, Tadiću je upućen poziv da Ganu poseti 6. marta, na godišnjicu nezavisnosti Gane i u sklopu obeležavanja 100 godina od rođenja prvog premijera moderne Gane i kasnijeg šefa države Kvame Nkrumaha.\nMinistar Jeremić je rekao da je u razgovoru sa Kpodom obavešten da Gana želi obnovu ekonomske saradnje sa Srbijom, naročito sa građevinskom industrijom, koja je u Gani ostavila značajan trag.\nU razgovoru sa šefom nigerijske diplomatije Odžom Maduekveom, Jeremić je izrazio zahvalnost Nigeriji što, kao najmnogoljudnija zemlja Afrike, insistira na stavu da nikada neće priznati nezavisnost Kosova.\n"Takav stav Nigerije daje nam nadu da će Srbija prevladati u miroljubivoj, diplomatskoj borbi da odbrani međunarodno pravo, kao i mir i stabilnost, ne samo na Blakanu, već i u celom svetu", rekao je Jeremić.\nPodrška Nigerije je naročito važna, naveo je Jeremić, jer će od 1. januara postati članica Saveta bezbednosti Ujedinjenih nacija.\nNaglasivši da Nigerija nikada neće priznati nezavisnost Kosova, nigerijski ministar je rekao da je, kao mladić, učestvovao u ratu za otcepljenje Bijafre, istočnog dela Nigerije, koji je želeo da se odvoji od matice.\n"Borio sam se na strani Bijafre, ali sam danas srećan što je Nigerija pobedila i što sam ministar spoljnih poslova Nigerije, lidera regiona, jer to Bijafra nikada ne bi postala", izjavio je Maduekve.\nU okviru svoje afričke turneje šef srpske diplomatije bi trebalo da, posle Nigerije i Gabona, poseti Kongo i Keniju.


pink.rs | STIŽE ZIMA! Prve pahulje na planinama već za vikend, a evo kada će se ZABELETI CELA SRBIJA\nIzvor: Blic, Foto: Tanjug AP/Owen Humphreys ||\nPočetkom nedelje pao je prvi sneg ove sezone u Srbiji, i to na Tari, Zlataru, okolini Prijepolja i Nove Varoši, ali je bio kratkog daha. Prema prognozi Republičkog hidrometeorološkog zavoda (RHMZ), prestonica se neće zabeleti u narednih mesec dana. Ipak, mesečna prognoza RHMZ-a ukazuje da će u prvoj polovini novembra biti snega u Novom Sadu, Kragujevcu i Nišu\nKada je reč o našim najvećim planinama Kopaoniku i Zlatiboru, već ovog vikenda očekuju se prve pahulje! Potom sledi pauza do pred kraj oktobra i tokom prve polovine novembra, kada će sneg intenzivnije padati na ovim planinama. Za razliku od prošle godine, kada gotovo da nije bilo snega, meteorolozi su saglasni da trenutna statistika ukazuje da bi ove godine mogla da nas iznenadi oštrija zima sa većom količinom snega.Dani pred nama donose nam temperature malo iznad proseka, potom malo ispod proseka, ali bez većih oscilacija u vremenu, kaže za "Blic" meteorolog Đorđe Đurić.\n- Danas se na severu i zapadu Srbije očekuju sunčani intervali, dok će posle podne biti uslova za kišu ponegde. Ipak, na jugu i istoku zemlje će tokom celog dana biti oblačno i kišovito, s tim da se ujutru očekuju veće količine padavina. Temperatura će se kretati od 14 na severozapadu do 20 na jugoistoku Srbije - ukazuje Đurić.\nMeteorolog Đurić ističe da nas za vikend očekuje malo svežije vreme, ali u skladu sa kalendarom - pravo jesenje.\n- U subotu može biti slabije kiše, dok će u nedelju biti suvo. Temperature će biti za nekoliko stepeni niže u odnosu na petak, što bi značilo oko 12-13 stepeni za Beograd, dok će na jugu biti malo toplije, oko 15-17 stepeni - kaže Đurić.\nDodaje da na višim planinama može biti uslova za slab sneg, ali bez pravog zimskog scenarija.\nU Beogradu još bez snežnih padavina\nPrema mesečnoj prognozi Republičkog hidrometeorološkog zavoda, snega neće biti do sredine novembra. Meteorolog Đorđe Đurić kaže da je decenijsko iskustvo pokazalo da je 23. novembar srednji datum kada padne prvi sneg u Beogradu. - Međutim, prošle zime imali smo situaciju da je u prestonici prvi sneg pao tek krajem januara. S druge strane, dešavalo se da nekad padne krajem oktobra i početkom novembra - podseća Đurić.\n- Reč o snegu u blažem obliku, kao što smo imali prilike da vidimo početkom ove nedelje da se sneg nije zadržao na mestima gde je pao. Nema niskih temperatura i iz toga razloga padavine su slabe. Dakle, pravog snega nema na vidiku - ističe on.\nU prvih nekoliko dana naredne sedmice zadržava se suvo vreme.\n- S tim da će jutra biti hladna, a ponegde je moguće da se temperatura približi nuli, te je moguć i slab prizemni mraz. Tokom dana biće pretežno sunčano, ali ne previše toplo. Dakle, u skladu sa kalendarom - oko petnaest stepeni - navodi meteorolog.\nKako kaže, u nastavku sedmice sledi blagi porast temperature, tako da bi ponegde mogle da dostignu i 20. podelak.\n- Kako se približavamo kraju nedelje, biće uslova i za padavine, kišu. Nakon toga sledi pad temperatura na normalne jesenje vrednosti za kraj oktobra - zaključuje Đurić.\nSezonska prognoza RHMZ-a govori da će biti i nešto toplijih dana i u novembru. Očekuje se da bi decembar i januar bili blaži i nešto suvlji u odnosu na prosek, dok se umereni mrazevi najavljuju za treću dekadu januara.\n"TATA JE KOD KUĆE" Sofija Milošević raznežila sve objavom na kojoj Luka drži u naručju njihovog naslednika! (FOTO)


Daje dvostruku vrednost koja određuje uplatu kamate za dat period anuiteta, na osnovu periodičnih, fiksnih uplata i fiksne kamatne stope.\nIPMT ( stopa, Per, Nper , Pv [, fv ] [, otkucajte ] )\nObavezno. Dvostruki navođenje perioda plaćanja u opsegu od 1 do Nper.\nIzaberite stavke Financialuzorak. *, IPMT ([godišnji]/12, 10, [Termindogodine] * 12,-[Loaniznos], 0, 0) kao isplaćen iz finansijskog Aluzorka;\nVraća sva polja iz tabele "Financialuzorak", Računajte kamatu plaćenu u "Per" (10 u ovom primeru) "Loaniznos" na osnovu "godišnjeg godišnjeg" i "Terminalizovati" i prikazuje rezultate u koloni uplaćeno.\nU ovom primeru, funkcija IPMT se koristi za izračunavanje količine uplate je kamata kada su sve uplate jednake. Data su kamatna kamatna stopa po periodu (APR / 12), period plaćanja za koji se traži vrednost (Period), ukupan broj uplata (TotPmts), sadašnju vrednost ili direktor kredita (PVal), buduća vrednost kredita (FVal) i broj koji ukazuje na to da li uplata dospeva na početku ili na kraju perioda plaćanja (PayType).


BalkanMagazin :: Ziđin u Boru zaradio 698 miliona dolara\npetak, 05. februar 2021 15:34\nKineska kompanija Ziđin Kuper Srbija (Serbia Zijin Copper) je tokom prošle godine, samo od prodaje 70.600 tona katodnog bakra ostvarila prihod od 441,3 miliona dolara.\nProdajom ostalih proizvoda, pre svega zlata, srebra, platine, paladijuma, selena i bakar-sulfata kompanija je zaradila još 245,7 miliona dolara, a skoro polovinu je prihodovala od Narodne banke Srbije (NBS) za isporuku 2.056 kilograma zlata.\nKompanija je najviše deviza zaradila od prodaje 70.600 tona katodnog bakra, tako da je samo od prometa "crvenog" metala sa inostranstvom, gde je plasirano 54.300 tona katoda, inkasirala 340,4 miliona dolara.\nDomaćem tržištu je u isto vreme isporučeno 16.200 tona katodnog bakra i po tom osnovu kompanija je ostvarila dobit od 101 milion dolara.\nRuda bakra (Izvor: Pixabay)\nNajveći kupci na inostranom tržištu proizvoda iz Bora bili su Kina, Bugarska, Turska, Hrvatska i Italija.\nU Kinu je prošle godine za 10 miliona dolara izvezeno 15,4 tone srebra, dok je u Švajcarskoj prodato 11 kilograma platine i nepunih 100 kilograma paladijuma, ukupne vrednosti oko sedam miliona dolara.\nU kasu se najviše sredstava slilo od prodaje 7.300 hiljade tona bakra, ukupno 58,4 miliona dolara.\nTakođe, u januaru je Narodnoj banci Srbije isporučeno sto kilograma zlata, što je doprinelo dodatnim milionskim prihodima od prodaje, navedeno je u saopštenju.\nMinistarstvo finansija je u dokumentu "Tekuća makroekonomska kretanja" krajem prošle godine objavilo listu TOP 10 najvećih izvoznika Srbije na kojoj kompanija Zi Đin Kuper Srbija zauzima visoko treće mesto, što je veliki skok u odnosu na osmu poziciju, koju je kompanija imala 2019. godine.\nDalji napredak na listi najvećih izvoznika očekuje se 2021. godine, navedeno je u saopštenju ove kompanije.


Edukovani matičari - Ozon Media\nSremska Mitrovica – U Gradskoj kući održana je edukacija za matičare tokom koje su edukovani o pristupu centralnoj bazi podataka za matičare.\nU pitanju je projekat koji realzuju Ministarstvo pravde i lokalna samouprava o formiranju elektronske baze podataka za sve matične knjige za čitavu Srbiju. U pitanju je novina koja će građanima na teritoriji cele Srbije omogućiti jednostavan pristup i put do izvoda iz matičnih knjiga rođenih, umrlih ili venčanih.\nTo znači da svaki građanin, koji je rođen u Sremskoj Mitrovici, a stanuje u bilo kom mestu u Srbiji može da izvadi izvod u svom mestu prebivališta. Isto tako, svi građani Srbije koji su rođeni u nekim drugim gradovima, a žive na teritoriji našeg grada mogu u bilo kom mestu ili u gradu da izvade izvod iz knjige rođenih.\nOsam mesnih kancelarija još uvek nemaju tehničke mogućnosti za ovu inovaciju, ali će se, prema rečima načelnice, u narednih nekoliko meseci i one prilagoditi ostalim mestima na teritoriji Grada.\nSela Divoš, Čalma, Stara Bingula, Bosut, Sremska Rača, Radenković, Ležimir i Šišatovac još uvek nemaju tehničke mogućnosti za ovaj projekat, ali će u najskorij vreme i meštani ovih sela moći da koriste ovakve usluge.\nBez poskupljenja struje u februaru\nLicitacija prodajnih mesta u tržnici


Bućan: "Protiv Čeha za overu četvrtfinala" - Sportske.net\nBućan: "Protiv Čeha za overu četvrtfinala"\nSelektor omladinske reprezentacije Srbije kazao je nakon trijumfa nad BiH da će od svojih izabranika zahtevati maksimalan pristup u duelu sa Češkom kako bi pobedom bio overen plasman među osam najboljih selekcija u Evropi.\nOmladinska reprezentacija Srbije vezala je dva trijumfa u novoformiranoj grupi "E" i tako došla na korak od plasmana u četvrtfinale.\nSrbija bi do daljeg toka takmičenja mogla i usled eventualnog poraza u trećem meču ali selektor Bućan ne želi takav scenario.\n"Čestitke i pohvale svim momcima na današnjoj igri i pravom pristupu utakmici. U prvom poluvremenu smo igrali punom snagom u želji da što pre obezbedimo sigurnu prednost. Potrebna nam je pobeda u sutrašnjem duelu protiv selekcije Češle kako bi i teoretski osigurali plasman u četvrtfinnale. Forma nam je usponu, a učinak svakog igrača veoma važan da bi se borili za visok plasman na šampionatu" kazao je Bućan nakon trijumfa nad BiH.\nDuel sa Česima srpske košarkaše očekuje u sredu od 15 časova i 15 minuta.


Valve: Ponovo oboren rekord “u broju igrača u jednom trenutku” na Steamu | PC Press\nValve: Ponovo oboren rekord “u broju igrača u jednom trenutku” na Steamu\n9. februar 2021. 12. februar 2021. Stefan Dević\nValve je još jednom oborio svoj rekord za najveći broj igrača u jednom trenutku na Steam platformi – 26.4 miliona korisnika. To su podaci njihove javne statistike SteamDB, a ona kaže da je u jednom momentu igre igralo 26,401,443 igrača iz celog sveta. Prema ovim brojkama, moguće je primetiti da postoji trend rasta među PC gejmerima u svetu.\nSteam je takođe prešao brojku od 120 miliona aktivnih korisnika u toku prošlog meseca, čemu je uveliko doprinelo ostajanje ljudi u svojim kućama, zbog Kovid krize. Kako bi te brojke stavili u perspektivu u odnosu na druge platforme, potrebno je reći da je u toku 2020, Xbox Live prešao tek 100 miliona korisnika, a Sony PlayStation Network je imao oko 103 miliona mesečno aktivnih igrača.\nSteam je svoj rekord već oborio šest puta u toku protekle godine, s obzirom da su ljudi više nego ikada svoje slobodno vreme provodili u domovima. Pre ovog rekorda, najveći broj igrača na Steamu je 25.4 miliona u januaru 2021. godine, što je povećanje od milion ljudi za manje od mesec dana.\nTagovi: broj igrača, online igrači, Steam zajednica, Valve korporacija, Valve Steam\n← Deljeni ili namenski hosting? NetCast ima rešenje\nOnePlus 9 Pro zadirkuje kamerom kompanije Hasselblad →


Regija Brčko - održana informativna radionica o Programu jačanja liderskih kapaciteta - IMPAKT\nRegija Brčko – održana informativna radionica o Programu jačanja liderskih kapaciteta\nAktivnosti, Investicijska fondacija IMPAKT, Nekategorizirano, Preduzetništvo, Vijesti\nNastavljamo otkrivati mlade lidere naših zajednica. Danas smo se družili sa grupom mladih iz regije Brčkog a sa ciljem informisanja potencijalnih učesnika Programa jačanja kapaciteta omladinskih lidera u oblasti poduzetništva i projektnog menadžmenta. Svjesni da je sve veći izazov privući učesnike događaja putem digitalnih platformi, kao i uvijek do sada obogatili smo radionice interaktivnim online alatima putem kojih učesnici doprinose samoj radionici.\nUkoliko želite steći dodatne informacije o Programu jačanja kapaciteta omladinskih lidera u oblasti poduzetništva i projektnog menadžmenta koji će održati u martu naredne godine, pozivamo Vas da nam se pridružite na informativnim radionicama a preostala su još dva termina:\nPrijave za informativne radionice, vrše se putem linka: https://forms.gle/X1sh3xHXTap3KzhE9 a nakon čega ćete putem e-maila dobiti Zoom link za pristup informativnoj radionici koja Vam odgovara.\nKao i na svim radionicama do sada, ispred atašea za kulturu i obrazovanje Ambasade Sjedinjenih Američkih Država u Bosni i Hercegovini, Holly Zardus, se obratila učesnicima sa informacijama o BOLD mreži mladih lidera, kao i mogućnostima koje se pružaju za sve učesnike/ce. A kako bi dobili iskustvo iz prve ruke, član BOLD mreže Danijel Petrović je predstavio svoja iskustva vezano za aktivizam u razvoju lokalne zajednice i prednosti koje nosi članstvo BOLD mreže.\nPodsjećanja radi, rok za prijave na Pogram jačanja kapaciteta omladinskih lidera u oblasti poduzetništva i projektnog menadžmenta 15.1.2021, a prijavom obrascu možete pristupiti klikon na link:\nPRIJAVNI OBRAZAC za učešće u Programu jačanja kapaciteta omladinskih lidera u oblasti poduzetništva i projektnog menadžmenta


Posle sedam godina pregovora, Srbija nije ni blizu članstva u EU - European Western Balkans\nAutor Sofija Popović 22. 01. 2021. 23. 01. 2021.\nNakon sedam godina od početka pristupnih pregovora sa EU, Srbija nije ni blizu članstva, umesto da se ubrza, proces evropskih integracija se usporio. Prethodna godina ostaće upamćena kao godina u kojoj Srbija nije otvorila nijedno pregovaračko poglavlje. Pored toga, Srbija je po prvi put nakon demokratskih promena od strane Fridom hausa okarakterisana kao neslobodna država, izborni proces odvijao se bez učešća relevantnih opozicionih partija, a kako su pokazali brojni izveštaji, pandemija koronavirusa dodatno je pogoršala stanje ljudskih prava u zemlji.\nŠta nakon sedam godina, zašto se kasni sa reformama u najvažnijim oblastima, ko je za to odgovoran – neka su od pitanja koja se mogu postaviti.\nOsvrćući se period od početka pregovora do danas, potpredsednik Evropskog pokreta u Srbiji Vladimir Međak za EWB kaže da je Srbija krenula relativno dobro, dostigla određeni nivo, ušla u period stagnacije, a sada se nalazi u periodu nazadovanja.\n“Nije urađeno sve što je moglo da bude urađeno. Najveći nedostatak je manjak političke volje, sa naše strane, da se uradi sve ono što je neophodno da se uradi, kako u političkom, tako i u reformskom segmentu. Reformski segment nema veze sa visokom politikom – ni sa Kosovom, ni sa spoljnom politikom i Rusijom, već sa suštinskim reformama društva i načina na koji funkcioniše država”, kaže Međak.\nDa je nedostatak političke volje razlog za kašnjenja, smatra i istraživačica Beogradskog centra za bezbednosnu politiku (BCBP) i koordinatorka koalicije “PrEUgovor” Jelena Pejić Nikić.\n‘’Kasni se jer nema volje da se reforme zaista sprovedu u njihovom pravom duhu i smislu. Umesto toga štikliraju se stavke i šminka zabrinjavajuća realnost da izgleda prihvatljivo. Za to je odgovorna vlast u Srbiji koja je pre rada da se prepire o lošim ocenama i napada kritičare nego da sasluša i postupi po konstruktivnoj kritici. Vlast koja godinama unazad unazađuje standarde demokratije, vladavine prava, princip podele vlasti, slobodu medija i zarobljava državu. To što nije otvoreno nijedno novo poglavlje u 2020. godini nije ishod kaprica EU već opomena Srbiji da ne može da nastavi sa dosadašnjom praksom’’, kaže Pejić Nikić.\nKako ističe, potrebno je raditi više i raditi iskreno, u dobroj volji i sa jasnim ciljem, potrebno je angažovati i saslušati kompetentne profesionalce, obnoviti Pregovarački tim.\nPročitaj još: Godinu dana bez šefa Pregovaračkog tima\n“Potrebno je bolje komunicirati evropske integracije, a ne zbunjivati građane kontradiktornim izjavama i spoljnopolitičkim potezima. Potrebno je jasno sagledati sve što je do sada bilo loše, i na šta se godinama ukazuje, te prionuti na rešavanje problema umesto na traženje izgovora’’, kaže Pejić Nikić.\nProgramski direktor Centra savremene politike (CSP) Nikola Burazer ocenjuje da je razočaravajuće da je Srbija nakon sedam godina od otvaranja pregovora još uvek veoma daleko od članstva u EU.\n“Ne samo da je to već duže nego što su druge države pregovarale pre pristupanja Uniji, već je i stanje u pregovorima takvo da izgleda izvesno da će proces trajati još najmanje toliko. Kada na to dodamo da je Srbija krenula na svoj put ka članstvu pre 20 godina, jasno je zbog čega su građani Srbije razočarani i zbog čega je teško održati entuzijazam za proces pristupanja”, kaže Burazer.\nOtvaranje poglavlja više nije bitno u kontekstu nove metodologije, Srbiji treba pojašnjenje kako će se na nju odnositi nova metodologija, korona, Kosovo – samo su neki od izgovora predstavnika vlasti za zastoj u pregovorima sa EU.\nVladimir Međak smatra da odgovornost za nazadovanje u procesu pristupanja leži isključivo na vladi, jer ona vodi čitav proces.\n“Nema druge odgovornosti. Na vladi je da vodi čitav proces, na njoj je da daje impulse, upravlja procesom i radi ono što treba. Period od 2016-2019. se može označiti kao idealan, jer je Vlada, koja je bar na papiru proevropska, imala komfornu većinu u Parlamentu, slabu opoziciju ali i slabu antievropsku opoziciju, dobru ekonomsku situaciju kojom se hvalila, kao i dobru ekonomsku situaciju u EU. Od svih tih stvari zavisi čitav proces. To je bio idealan period u odnosu na sve ostale od 2001. do danas. A u tom periodu mi nismo napravili nikakav napredak ni u jednoj oblasti”, kaže Međak.\nOn napominje da su izazovi Srbije na putu ka EU uvek bili različiti, ali da Srbija za sedam godina pregovaranja nije prešla ni pola puta.\n“Ako pogledate 2011. godine EK je napisala u svom mišljenju o zahtevu Srbije za članstvo da Srbija može za pet godina uz manje ili veće napore da postane punopravna članica EU. Prošle godine Srbija je dobila ocenu da mora da uloži ozbiljne napore kako bi ojačala kapacitete potrebne za članstvo. Tako da smo mi u nekim parametrima dobili gore ocene nego kad smo počeli pregovore, a za sedam godina koje smo potrošili nismo prešli ni pola puta”, naglašava potpredsednik Evropskog pokreta u Srbiji.\nNikola Burazer takođe smatra da odgovornost za spor napredak leži najviše na vladi, koja značajno zaostaje sa potrebnim reformama i ispunjavanjem sopstvenih akcionih planova.\n” Kada je 2016. stupao na funkciju premijera, Aleksandar Vučić je najavio zatvaranje svih pregovaračkih poglavlja do 2019. Umesto toga, Srbija je u 2021. godinu ušla sa svega 18 otvorenih i 2 zatvorena poglavlja. Postoje argumenti da je to u velikoj meri posledica manjka volje za proširenjem u samoj Evropskoj uniji, i mada se svakako i na toj strani mogu videti ozbiljni problemi, to i dalje ne oslobađa vladu Srbije odgovornosti za sopstvene očigledne neuspehe, zbog kojih se može dovesti u pitanje čak i postojanje političke volje za pristupanjem Evropskoj uniji”, kaže Burazer.\nIz Centra za Evropske politike (CEP) ocenili su da su za ovakav ishod odgovorne vlasti u Srbiji i to zbog izostanka konkretnih rezultata u borbi protiv korupcije, pogoršanja situacije u pogledu izbornog procesa, pritisaka na nezavisne medije, organizacije i pojedince.\nIz ove organizacije smatraju da se u Srbiji neopravdano kasni sa primenom obaveza u ključnim oblastima, pa se smatra svako ispunjenje davno obećanih promena, poput usvajanja nove Medijske strategije ili Strategije reforme pravosuđa.\nSpori tempo evrointegracija obeshrabruje građane\nIako su zvanična istraživanja Ministarstva za evropske integracije o stavovima građana o EU uvek pokazivala da je više od polovine građana Srbije opredeljeno za članstvo u Evropskoj uniji, Jelena Pejić Nikić smatra da spori tempo obeshrabuje građane, jer se procesu ne nazire kraj.\n“Prema istraživanju Beogradskog centra za bezbednosnu politiku na jesen 2020. godine, tek 9% smatra da je članstvo u EU glavni spoljnopolitički prioritet Srbije. U Strategiji nacionalne bezbednosti iz 2019. godine lepo piše da je članstvo u EU jedan od vitalnih nacionalnih interesa, ali mi to u praksi ne vidimo. Pre čujemo kontradiktorne izjave zvaničnika, pohvale nekim drugim državama i državnicima i spoljnopolitičko opredeljivanje po bitnim pitanjima suprotno stavu EU“, kaže Pejić Nikić dodajući da ne iznenađuje podatak da raste broj građana koji se protive evrointegracijama.\nPrema njenim rečima, veliki broj građana Srbije koji podržavaju evropsku budućnost Srbije verovatno su već otišli sami da iskuse evropske standarde u nekoj od članica EU.\n„Građani ne vide suštinske promene, ne vide da se stvari pomeraju, slušaju godinama iste ocene i izgovore, dok je sve veći jaz i polarizacija u društvu“, kaže Pejić Nikić.\nNa pitanje da li bi 2021. godina mogla da bude uspešnija kada su evropske integracije u pitanju, potpredsednik EPuS-a Vladimir Međak smatra, da će to biti samo nastavak pokušaja fingiranja suštinskih reformi.\n“To neće biti godina evropskih integracija, to će biti nastavak pokušaja da se Evropskoj unij prikaže kako mi sprovodimo reforme, izbegavajući da ih zapravo uradimo. Mi imamo najavljene parlamentarne izbore 2022, krajem ove godine će se već ući u predizbornu kampanju, što znači da ova vlada sada ima oročeni rok trajanja na devet ili deset meseci. U takvim uslovima, sve i da želi nešto da uradi, ova vlada za to neće imati vremena. A postavlja se pitanje i kako bismo za 10 meseci uradili ono što smo propustili da uradimo za prethodne četiri godine, kada su mnoge stvari mogle da budu urađene mnogo jednostavnije i kada smo na osnovu njih mogli da poentiramo u procesu evropskih integracija”, zaključuje Međak.\nEUJelena Pejić NikićNikola BurazerSrbijaVladavina pravaVladimir Međak\nBrnabić s ambasadorima Kvinte: Članstvo u EU ostaje prioritet Srbije\nVučić se sastao sa komandantom Komande združenih snaga NATO-a u Napulju\nNacrt dokumenta o izbornim uslovima poslat učesnicima međustranačkog dijaloga\nEWB 08. 09. 2021. 08. 09. 2021.\n2018 – godina povratka verodostojne politike proširenja EU?\nSrđan Majstorović 02. 02. 2018.\nPoslanici iz regiona na okruglom stolu sa evropskim poslanicima u utorak\nNovinarka na portalima “European Western Balkans” i “European Western Balkans – Srbija”, istraživačica Centra savremene politike.


Generali sprema odbranu od Intese Sanpaolo\n13-Feb-2017 Komentara: (0) Novosti / Novosti iz osiguranja / Generali / Generali osiguranje Srbija / Generali Grupa / Banca Intesa / Intesa Sanpaolo / Allianz / AXA /\nNajveći italijanski osiguravač Generali planira povećati svoj cilj u rezanju troškova u pokušaju da se odbrani od potencijalne ponude Intese Sanpaolo, piše Financial Times. ...\nOzbiljne prepreke za preuzimanje Generalija\n27-Jan-2017 Komentara: (0) Novosti / Novosti iz osiguranja / Generali / Generali osiguranje Srbija / Generali Grupa / Banca Intesa / Intesa Sanpaolo / Allianz / AXA /\nIako se činilo kako je ponuda Intese Sanpaolo za preuzimanje Generalija realnost, danas je to već sasvim druga priča. Evropska centralna banka, koja bi trebala odobriti ponudu, zasada nije informisana o bilo kakvom konkretnom potezu u tom smeru, piše Financial Times. ...\nIntesa Sanpaolo želi Generali osiguranje\n25-Jan-2017 Komentara: (0) Novosti / Novosti iz osiguranja / Generali / Generali osiguranje Srbija / Generali Grupa / Inesa Sanpaolo / Banca Intesa /\nBanka Intesa Sanpaolo potvrdila je da razmatra mogućnost spajanja sa osuguravajućom kućom Generali, a sporazum, kojim bi se udružila druga najveća italijanska banka sa najvećim domaćim osiguravačem, preoblikovao bi finansijsku industriju Italije. ...\nGenerali kupio akcije Intesa Sanpaolo\n24-Jan-2017 Komentara: (0) Novosti / Novosti iz osiguranja / Generali / Generali osiguranje Srbija / Generali Grupa /\nNajveći italijanski osiguravač Assicurazioni Generali objavio je da je kupio mali udeo u italijanskoj banci Intesa Sanpaolo u šahovskoj partiji oko preuzimanja koje banka prema pisanju italijanskih medija priprema u saradnji s nemačkim osiguravačem Allianz-om. ...\nGenerali ukida osam hiljada radnih mesta van Italije\n23-Nov-2016 Komentara: (0) Novosti / Novosti iz osiguranja / Generali / Generali osiguranje Srbija / Generali Grupa /\nNajveći italijanski osiguravač Generali razmatra mogućnost rezanja do 8.000 radnih mesta širom sveta gde društvo posluje, piše Bloomberg pozivajući se na dva izvora upoznata sa temom. ...\nGenerali juri milijardu evra kapitala\nGenerali Grupa namerava da prikupi milijardu evra kapitala do 2018. godine za ambicioznu razvojnu strategiju, a uz restrukturiranje poslovanja, glavni alat kojim to nameravaju postići je povlačenje s nekih tržišta. To je osnovna poruka koju ovaj osiguravač šalje sa svog Dana investitora, koji se danas održava u Londonu. ...\nGenerali dobrovoljni penzioni fond uvećao svoju imovinu\n21-Nov-2016 Komentara: (0) Privatna penzija / Penzija / Generali društvo za upralvjanje privaznim prenzionim fondovima / Generali / Generali osiguranje Srbija / Generali Grupa /\nGenerali društvo za upravljanje dobrovoljnim penzionim fondovima objavilo je u ponedeljak (21. novembra 2016. godine) da je za 10 godina poslovanja povećalo svoju imovinu na 9,3 milijarde dinara i ostvarilo tržišno učešće od 29%. ...\nGenerali ostvario manju dobit u prvih devet meseci ove godine\n12-Nov-2016 Komentara: (0) Novosti / Novosti iz osiguranja / Generali / Generali osiguranje Srbija / Generali Grupa /\nItalijanski osiguravač Generali saopštio je u četvrtak da je prvih 9 meseci ove godine zabeležio manju operativnu dobit, uz poboljšanje u trećem tromesečju zahvaljujući solidnom rezultatu u delu osiguranja imovine. U periodu od januara do septembra dobit pre kamata i poreza smanjena je 5,6% i iznosila je 3,6 milijardi evra, dok je u trećem tromesečju zabeležila oporavak, uz stopu rasta od 7,3%. ...


Od Jovana još uvek ni traga, potraga se proširila i u Beogradu - JuGmedia\nPotraga za nestalim maturantom Umetničke škole u Nišu Jovanom Veselinovićem (18) još nije dala rezultate, a za mladićem se traga i u Nišu i u Beogradu. Podsetimo, mladić je nestao 17. februara oko 23 časa, a poslednji put je viđen na Bulevaru Nemanjića.\nSinoć se pojavila i informacija da je viđen u beogradskom Mirijevu, ali se tačnost te informacije još proverava, saznaju Niške vesti.\nJovanovu majku Milicu Cvetković ta vest je ohrabrila s obzirom na to da strahuje da mu se dogodilo nešto loše, jer nije imao razloga da ode od kuće.\nJovanova majka, njegovi prijatelji i rođaci započeli su potragu za mladićem nakon što se nije vratio kući nakon što je bio kod druga na Bulevaru Nemanjića i ispratio drugaricu koja koji živi u njegovom komšiluku.\nMajka nestalog mladića Milica Cvetkovića kazala je da joj se Jovan javio poslednji put oko 21.30 sati i pitao je da li za drugaricu može da naredne nedelje napravi žurku iznenađenja povodom njenog osamanaestog rođendana.\nU potragu je uključen i pas tragač, a na društvenim mrežama pojavili su se i predlozi da se građani Niša okupe i organizovano krenu u potragu.\nNa memorijalnom takmičenju mladih harmonikaša iz svih krajeva naše Republike koji nosi naziv proslavljenog virtuoza na ovom instrumentu Jakova Mitića…


In Store | Svet | SAD: Kroger planira da zaposli 10.000 radnika\nSAD: Kroger planira da zaposli 10.000 radnika\nAmerički trgovac Kroger planira da zaposli 10.000 radnika u oblasti proizvodnje, logistike, farmacije, e-trgovine i trgovine.\nU cilju zapošljavanja, kompanija će 10. juna održati prvi nacionalni hibridni događaj koji će se sastojati od virtualnih i "živih" intervjua.\nKako kažu u kompaniji, nastavljaju da unapređuju inkluzivnu kulturu u kojoj se radnici osećaju cenjeno. Kao jedan od najvećih poslodavaca u SAD, žele da kreiraju poslovno okruženje u kom radnik, bio on praktikant, farmaceutski tehničar ili kasir dolazi da dobije posao, ali ostaje zbog karijere.\nTrgovac je podigao prosečnu nacionalnu platu na više od 15,5 dolara po satu i u poslednje tri godine investirao 800 miliona dolara u plate i obuke zaposlenih. Kompanija je najavila da planira da investira dodatnih 350 miliona dolara i da poveća prosečnu zaradu na 16 dolara po satu.\nModerne platforme za učenje, kao i obuke u različitim oblastima dostupne su na zahtev. Zaposleni takođe imaju popuste na namirnice, elektroniku, putovanja, striming servise i druge usluge. Trenutno, potpuno vakcinisani protiv COVID-a nagrađeni su jednokratnom isplatom od 100 dolara.


„Licidersko srce“ 17. avgusta u Višegradu | Turistička organizacija Višegrad\nMeđunarodni dječiji festival folklora „Licidersko srce“, na kojem će učestvovati više od 700 djece iz devet zemalja, biće održan 17. avgusta u Višegradu.\nNačelnik opštine Višegrad Mladen Đurević rekao je da će publika imati priliku da se upozna sa tradicijom drugih zemalja, te da će dječija igra i mladost uljepšati cjelokupan prostor na kome se festival održava.\n„Jubilej, desetogodišnjica festivala, obavezuje nas da budemo dobri domaćini kao i do sada i da ispunimo sve neophodne uslove kako bi festival protekao u najboljem redu“, naglasio je Đurević.\nFestival se tradicionalno održava na ulicama Užica, Mokre Gore, Požege, Bajine Bašte, Zlatibora i Višegrada, a tokom manifestacije organizuju se brojne humanitarne akcije i prodaja liciderskih srca.\nFestival folklora „Licidersko srce“ organizuje se 13. put, a u Višegradu deseti put i trajaće od 15. do 19. avgusta.\nNa festivalu ove godine učestvuju djeca uzrasta od 10 do 16 godina iz Bugarske, Mađarske, Sjeverne Makedonije, Ukrajine, Egipta, Moldavije, Gruzije, Srbije i Republike Srpske.


Ove dve ekipe vole međusobno da igraju na gol više! - Sportske novosti\nNaslovna Fudbal H2H Fudbal Ove dve ekipe vole međusobno da igraju na gol više!\nOve dve ekipe vole međusobno da igraju na gol više!\nSwansea će da ugosti Blackburn u sredu, 11. decembra, tačno od 20:45 po našem vremenu u okviru 21. kola engleskog “Championship-a”. Nakon 20 odigranih utakmica, obe ekipe imaju isti broj bodova, tačno 30, s tim što domaćin ima 8 pobeda, 6 remija i 6 poraza, a gost 9 pobeda, 3 remija i 8 poraza.\nKada su u pitanju međusobni susreti, ove dve ekipe su se sastale svega 5 puta, a na svih 5 susreta videli smo makar 3 gola po utakmici. Kvota za novi “3+” iznosi 1.75, što je prilično dobro, ako volite da tipujete na osnovu statistike.\n14.04.12 PL Swansea Blackburn 3 : 0\n03.12.11 PL Blackburn Swansea 4 : 2\nPrethodni tekstAko se i ovog puta zatresu obe mreže naplatićemo kvotu 1,90\nSledeći tekstAl Ain i Al Nasr su sinonim za mnogo golova!


Zanimljivosti dana : Vodeni most za brodove u Magdeburgu\nVodeni most za brodove u Magdeburgu\nDa,dobro ste pročitali naslov postoji i tako nešto vodeni most, i to u mestu Magdeburg,u Nemačkoj,koji je plovni akvadukt.Vodeni most Wasserstrassenkreuz povezuje Elbe-Havel kanal sa kanalom Mittelland i time se omogućava brodovima da pređu preko reke Elbe.\nVodeni most iz Magdeburga je dugačak 918 metara,dubina vode na mostu je 4.25m.Ovo je ujedno i najduži plovni akvadukt na svetu.Izgradnja ovog mosta počela je još 1930-ih ali zbog drugog svetskog rata potom i podele Nemačke rad je suspendovan do 1997.godine .\nWasserstrassenkreuz vodeni most otvoren je iza pešake ne samo za brodove.Akvadukt (vodeni most) je konačno završen i otvoren za javnost 2003.godine.Dok je cena izrade mosta bila gotovo neverovatnih 500 miliona evra!\nDa nije ovog mosta brodovi bi morali da plove i čak 12 kilometara duže Ranije su se brodovi kretali od Mittellandkanal-a prema Elbe-Havel Kanalu i pri tom su se koristile prevodnice.Most je konstruisan tako da mora izdržati samo težinu vode,a ne i brodova,odnosno po arhimedovom zakonu "Gubitak težine tela koje se nalazi u tečnosti je jednak težini istisnute tečnosti".\nMajstor ostao zaglavljen u bankomatu!\nMajstor koji je popravljao bravu na bankomatu u teksaškom gradu Korpus Kristi ostao je…


RTS :: EU: Šengen može biti ukinut na dve godine, bez viza za Srbiju\nPolitika EU: Šengen može biti ukinut na dve godine, bez viza za Srbiju\npetak, 22. jan 2016, 14:44 -> 16:40\nSavet ministara Evropske unije može uvesti kontrolu na jednoj ili više unutrašnjih šengenskih granica i na razdoblje od dve godine ako se oceni da postoji "trajno manjkavo funkcionisanje" šengenskog režima, ali Evropska komisija smatra da zasad nije došlo do takve situacije.\nTo je rekla portparolka u Evropskoj komisiji Nataša Berto, koja je navela da su neke članice šengenskog prostora već uvele pasošku kontrolu putnika na rok od šest meseci, koji ističe u maju.\nBerto je time odgovorila na pitanje novinara da li su tačni navodi u italijanskim medijima da zbog izbegličke krize, koja je ugrozila bezbednost EU, Evropska komisija predlaže da se verovatno najpre potpuna kontrola šengenskih granica, a time i granica EU, uvede u Grčkoj, a potom i da se na dve godine suspenduje ceo šengenski poredak bez unutrašnjih međa.\nAgenciji Beta su izvori Evropske komisije preneli ocenu da uvođenje privremenog nadzora ne bi trebalo da ima upliva na režim bez viza EU za građane Srbije i država Zapadnog Balkana, koji po ulasku u šengenski prostor, što je već sada slučaj na nekim unutrašnjim granicama, samo moraju da pokažu valjan biometrijski pasoš.\nNataša Berto je objasnila da vraćanje ponovne granične kontrole omogućava član 26 statuta Šengena i da će ministri unutrašnjih poslova EU u ponedeljak u Amsterdamu oceniti da li bi se takva mera ubuduće morala sagledati zbog zaoštravanja izbegličke krize.\nStavljanje na dnevni red pretnje ukidanja Šengena na dve godine ima za cilj da dosad odbojnu Grčku pre svega privoli da prihvati uvođenje evropske granične i pomorske straže s ovlašćenjima i da onemogućava ulazak migranata na granicama prema Turskoj.\nItalijanski listovi i drugi mediji pozivaju se na izvore EU i kažu da to jeste "poslednja mera", ali i neminovni korak ako se ne nađe hitno rešenje za zaustavljanje nekontrolisanog priliva imigranata i ne zaštite potpuno spoljne granice Unije.\nU izveštajima se posebna pažnja daje izjavi nemačkog ministra unutrašnjih poslova Tomasa de Mezijera da Nemačka želi da već uvedenu privremenu kontrolu pasoša i prometa putnika na svojim šengenskim granicama produži na neodređeno vreme.


Nastavlja se saradnja Ministarstva zdravlja i EXIT festivala: Kampanja za vakcinaciju mladih, ulaznice za medicinske radnike, vakcine za strane posetioce Nastavlja se saradnja Ministarstva zdravlja i EXIT festivala: Kampanja za vakcinaciju mladih, ulaznice za medicinske radnike, vakcine za strane posetioce\nNakon što su 2019. lansirali izuzetno zapaženu i višestruko nagrađivanu kampanju protiv narkotika "Da li znaš odakle dolazi tvoja roba?", saradnja EXIT festivala i Ministarstva zdravlja se nastavlja i ove godine.\n26. maja 2021. — Autor: EXIT\nTako su pre nekoliko dana lansirane dve kampanje pod nazivom „Neću više da igram sam/a“ i „Ima li neko bolju ideju?“, koje za cilj imaju motivaciju mladih da se vakcinišu, i tako daju svoj doprinos što skorijem vraćanju normalnog života, ali i zaštiti sopstvenog i zdravlja ljudi oko sebe, pogotovo starijih.\nMinistar zdravlja Zlatibor Lončar istakao je važnost kampanje za vakcinaciju, usmerene na mlade, i dodao da će zdravstvenim radnicima najveću radost predstavljati povratak normalnom životu. „Pozivam sve mlade da se što pre vakcinišu, jer od njih sada najviše zavisi koliko brzo će moći da se vrate aktivnostima koje najviše vole, među kojima su koncerti i festivali. Hvala Egzitu na dosadašnjoj saradnji, i pokazivanju brige za javno zdravlje, kao i na tome što su mislili na medicinske radnike, koji su pravi heroji u ovom svojevrsnom ratu protiv virusa. Našim medicinarima se ovom prilikom ponovo zahvaljujem, i želim da istaknem da činimo sve da se što pre vrate svom redovnom poslu“, istakao je ministar zdravlja.\nOsnivač EXIT festivala Dušan Kovačević je poručio da će uz navedena ograničenja festivali biti najsigurnije mesto okupljanja u zemlji: „Najveći poklon medicinskim radnicima biće suštinsko nastojanje da festival učinimo potpuno bezbednim za naše posetioce. Raduje nas što je nauka dala jasne smernice i dokaze kako da ovaj najvažniji cilj ostvarimo“, istakao je Kovačević.


Februar 28, 2020 19:08\nPostignut je dogovor o tri amandmana na Zakon o nestalim bebama - saopšteno je iz kabineta predsednice Vlade. Amandmani su usaglašeni sa udruženjima roditelja i predstavnicima organizacija civilnog sektora. Izmene će biti unete u zakon o kojem će poslanici glasati sutra.\nPredsednica Vlade Republike Srbije Ana Brnabić sastala se po podne sa predstavnicima udruženja roditelja nestalih beba.\nU saopštenju se navodi da je premijerka inicirala sastanak kako bi i lično čula njihove primedbe i bojazni u vezi sa Predlogom zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji, koji je u skupštinskoj proceduri.\nSastanku su prisustvovali predstavnici Beogradske grupe roditelja nestalih beba, predstavnici Inicijative A11, Fondacije za otvoreno društvo, kao i narodna poslanica Tatjana Macura iz Stranke moderne Srbije.\nSastanku su takođe prisustvovali i predstavnici Republičkog sekretarijata za zakonodavstvo, Ministarstva pravde, Ministarstva unutrašnjih poslova i drugih državnih organa.\nUsaglašena tri amandmana\nNa sastanku su usaglašena tri amandmana na predloženi zakon, koji će odmah biti upućeni Narodnoj skupštini Republike Srbije, a kojima se rešavaju neka od spornih pitanja na koja su udruženja roditelja ukazivala.\nPredloženim amandmanima predviđa se formiranje Komisije za prikupljanje činjenica o statusu novorođene dece za koju se sumnja da su nestala iz porodilišta u Republici Srbiji čime se otvara jasan prostor za pokretanje istraga, dalje sprovođenje istraga i sve neophodne istražne radnje.\nPomak u saradnji sa državnim organima\nRoditelji iz Beogradske grupe roditelja nestalih beba smatraju da je danas napravljen veliki iskorak i iskrena osnova za budući zajednički rad Vlade i roditelja.\nOni su istakli da su svesni da je reč o izuzetno teškom i kompleksnom problemu, ali da je jako važno što je na današnjem sastanku, posle dugo vremena, napravljen ozbiljan pomak u daljoj saradnji sa državnim organima.\nPredsednica Vlade Ana Brnabić izrazila je žaljenje što do ovakvog sastanka nije došlo ranije i istakla da su i Vlada i ona lično opredeljeni za nastavak dijaloga i saradnje sa udruženjima i roditeljima.\nUpravo zato, premijerka je rekla da će se već sledeće sedmice sastati sa svim predstavnicima udruženja roditelja, kako bi detaljnije razgovarali o zakonskim rešenjima, problemima sa kojima se suočavaju i o budućoj saradnji.\nVulin: Srbi ratove ne gube, ali moraju da prestanu da gube u miru 6\nBiševac: Situacija teška, ali izborićemo se uz pomoć države 7\nGodišnjica bombardovanja Beograda 1941. godine – borba Davida i Golijata 11\nVulin: Nema kompromisa kada je u pitanju borbena spremnost 20\nAmbasador u Švedskoj:Među zaraženima nema naših državljana 14\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 7739\nSKANDALOZNO: Srbi cinkarili Srbe na severu KiM! 6668\nMađarski sud doneo odluku o izručenju Ljubiše Manitaševića Kosovu 4539\nEvropa: U Francuskoj počeo da opada broj smrtnih slučajeva, u Nemačkoj 3.677 slučajeva za 24 časa, u Španiji 637 novih žrtava\n14:02 April 06, 2020\nVučić: Spremni smo na punu saradnju sa Prištinom u suzbijanju korona virusa\n13:56 April 06, 2020\nVitia: Na KiM koronavirusom zaraženo 145 osoba, 24 izlečeno, tri smrtna slučaja\n13:48 April 06, 2020\nVulin: Srbi ratove ne gube, ali moraju da prestanu da gube u miru\n13:35 April 06, 2020\nBiševac: Situacija teška, ali izborićemo se uz pomoć države\n13:24 April 06, 2020


Jasikevičijus pred vratima - Sport - Dnevni list Danas\nPočetna » Sport » Jasikevičijus pred vratima\nNavijači Fenera ogorčeni zbog odlaska Željka Obradovića\nJasikevičijus pred vratima\nPosle odluke Željka Obradovića da uzme godinu dana odmora od košarke kako bi se mentalno pripremio za sledeći posao, među navijačima Fenerbahčea je zavladalo veliko nezadovoljstvo i sva krivica za taj potez svaljena je na predsednika kluba Alija Kodža.\n1Piše: S. D. 26. juna 2020. 23.00\nFenerbahče je zbog posledica pandemije odlučio da smanji budžet za gotovo 45 odsto. Prema pisanju turskih medija, Željko Obradović je tokom pregovora tražio da smanjenje budžeta ne bude veće od 35 odsto, da bi imao koliko-toliko novca za plate igrača i formiranje ekipe koja bi u Evroligi mogla da bude takmičarski potentna.\nU klubu nisu popustili i došlo je do razlaza.\nČim je objavljeno da Obradović odlazi, kreće i najavljeni „domino efekat“,tFenerbahče bi tokom ovog leta mogao da napusti praktično ceo igrački kadar.\nOd Kostasa Slukasa i Nanda de Koloa, preko Điđija Datomea, Derika Vilijamsa, Jana Veselog i Nikole Kalinića, do Lea Vestermana, Žofrija Lovernja, Džejmsa Nanelija…\nU Španiji se odavno kalkuliše da ukoliko Svetislav Pešić ne osvoji ACB ligu, na njegovo mesto na klupi Barse dođu Željko Obradović ili njegov učenik Šarunas Jasikevičijus.\nTurski list Sabah je još u aprilu najavio da će Željko Obradović uzeti godinu dana pauze, odnosno da će ga u Feneru zameniti Šarunas Jasikevičijus, dok će on sam sačekati da Svetislavu Pešiću istekne ugovor na leto 2021. kako bi preuzeo kormilo od starog prijatelja.\nJasikevičijus bi mogao ovog leta da ostvari transfer koji mu se predviđa već dve godine i deluje da će mu naredne sedmice biti prekretnica u karijeri.\nŽeljko je Šarasa preporučio upravi Fenerbahčea za svog naslednika, a prema informacijama obaveštenih izvora Jasikevičijus je već u poodmakloj fazi pregovora sa istanbulskim klubom.\nŠpanski mediji navode da će Obradović naredne mesece provesti u Barseloni, gde ima kuću i restoran, i gde mu žive deca. I da svoju budućnost verovatno veže za katalonstskog giganta.\nBudžet Virtusa veći 20 odsto\nU Virtusu iz Bolonje i dalje veruju u neko „čudo“, pa bez obzira što je Evroliga objavila raspored za sledeću sezonu, formiraju budžet koji bi se mogao nazvati evroligaškim. Generalni direktor Virtusa Luka Baraldi, otkrio je da je klub srazmerno visokim ambicijama uvećao budžet uprkos kriznim vremenima i ekonomskoj nestabilnosti, te planira aktivan prelazni rok.\n„Vlasnik Masimo Zaneti odlučio je da uveća budžet u narednoj sezoni za 20 odsto. Tačnije, sa 15.000.000 na 18.000.000 evra“, rekao je Baraldi i naglasio da će klub tokom leta biti aktivan na tržištu, ali da ne planiraju da dovedu igrača „od pet miliona evra“. Virtus je dosad već doveo centra Amadea Tesitorija, krilo Avudua Abasa i krilnog centra Amara Alibegovića.\nKošarka, Košarkaški klub Fenerbahče, Željko Obradović\nPerkins neće biti dovoljan\nValensija u padu forme\nZa spas obraza i sezone\n26. juna 2020. u 23.56\nClanak pun gresaka…


GORNJI MILANOVAC – PIK TAKOVO : SINDIKAT PRETI BLOKADOM\n05.10.2012. 10:24 | 0 коментар(а)\nProizvodne linije nisu iseljene iz Srbije, niti iz Gornjeg Milanovca, receno je danas Cacak pressu iz kompanije “Takovo” a.d. povodom zahteva revizije privatizacije i optuzbi sa se proizvodnja “seli” od strane lokalne samouprave i Saveza samostalnog sindikata Srbije.\n“Agencija za privatizaciju je u poslednjih sest godina vrsila redovnu kontrolu ispunjenosti ugovora o kupoprodaji i svaki izvestaj je bio pozitivan, a privatizacija ocenjena kao uspesna”, izjavio je Miroslav Jovicich, direktor kompanije “Takovo”.\n“Sve linije i pogoni rade punim kapacitetom, a zbog pojacane traznje za brendom eurokrem podignuti su novi kapaciteti u BIH, jer su postojeci nedovoljni da zadovolje potrebe trzista za ovim renomiranim proizvodom”, dodao je on.\nPrema njegovim recima eurokrem se proizvodi i pakuje u Gornjem Milanovcu na najsavremenijoj opremi koja je instalirana pre 3 godine. On navodi da je “proizvodnja i prodaja uvecana pet puta u odnosu na period pre privatizacije”.\n“Tacno je da je izgradjena fabrika u Trebinju, odnosno deset tehnoloskih linija za razne proizvode, jer svuda gde nam se trziste dokaze kao isplativo Koncern “Swisslion-Takovo” doo ce investirati”, istakao je Jovicic.\nRadnici sa kojima je raskinut radni odnos, njih 27, primili su otpremnine, a kako je kazao direktor, radi se “iskljucivo o neproduktivnoj radnoj snazi”.\nMedjutim, Rade Maksimovic predsednik opstinskog Veca samostalnog sindikata\n“U ovoj kompaniji za sve godine od kada je privatizovana dva puta je iskazana dobit i zbog toga cemo traziti dodatnu kontrolu, pored nasih zahteva za reviziju privatizacije”, kazao je Maksimovic za Cacak press.\nPrema njegovim tvrdnjama radnicima se nisu isplatile ni dividende, a rok je bio 31. decembar prosle godine.\nMaksimovic je takodje najavio da ce u drugoj polovini oktobra biti pozvani svi radnici kojima nisu isplacene dividende da blokiraju rad “Takova”, a predvodice ih ovaj sindikat.\n“Radnici su u strahu i cute da ne bi izgubili parce hleba, nekada je bilo u Gornjem Milanovcu oko 3800 zaposlenih, a sada izmedju 750 i 800 ”, naglasio je on.\nPreispitivanje privatizacije "Takova" bila je tema i prethodnog skupsstinskog zasedanja.\nПрес: 123.791.921 посета


Novine u BusPlusu – Jednostavno uz online dopune kartica i linije prevoza na Google maps – IVENSA MEDIA GROUP\nNaplata karata u beogradskom gradskom prevozu vrši se preko BusPlus sistema koji sada uvodi novine kako bi olakšao građanima dopune personalizovanih kartica i njihovo produžavanje.\nU tom cilju, personalizovane kartice se mogu dopuniti na sajtu BusPlus Visa i MasterCard platnim karticama.\nZamenik gradonačelnika Goran Vesić je rekao da su ,,podaci o javnom saobraćaju otvoreni“ i postavljeni na Google maps, odakle će građani moći da dobiju sve informacije o linijama prevoza i njihovim rutama, kao i o cenama za traženu putanju.\nVesić je naglasio da su zahvaljujući Vladi Republike Srbije sve opštine na teritoriji Beograda umrežene radi lakšeg dobijanja dokumentacije, osim opštine Stari grad:\n,,Pozivam Opštinu Stari grad da svojim građanima omogući prednosti koje imaju svi drugi građani Beograda, na primer da elektronskim putem dobiju izvod iz matične knjige rođenih i druga dokumenta”.\nVesić je rekao da će Beograd zajedno sa kompanijom ,,Telekom Srbija“ uložiti oko 20 miliona evra u realizaciju i pokretanje aplikacija za projekat ,,Pametan grad“:\n,,Jedna od prvih koju ćemo pokrenuti jeste aplikacija za sadnju drveća. Takođe, veoma brzo građanima će biti dostupna i aplikacija preko koje će moći da se uvere u zagađenost vazduha na različitim lokacijama. Sve u cilju bolje i pravovremene informisanosti, postavićemo i nove merače na banderama, baznim stanicama i drugim lokacijama” najavio je Vesić i na kraju zahvalio premijerki Ani Brnabić što se preduzimanjem ovakvih mera Beograđanima omogućava da žive poput drugih građana Evrope.\nTags: beograd BUSPLUS prevoz\nPrevious Eksplozija -Maskirani čovek bacio ručnu bombu na kuću i starački dom na Zvezdari\nNext Federer posle operacije kolena: ,,Vidimo se na travi!”


Izmene zakona smanjiće neregularnosti u javnim nabavkama | Novosti.rs\n10. 06. 2019. u 20:53\nUčesnici panela "Borba protiv korupcije" kritikovali su način na koje se trenutno vode procesi javnih nabavki u Srbiji, a ministarka pravde Nela Kuburović najavila je da će do kraja godine biti promenjen zakon, koji će doprineti smanjenju neregularnosti\nUčesnici panela "Borba protiv korupcije" kritikovali su način na koje se trenutno vode procesi javnih nabavki u Srbiji, a ministarka pravde Nela Kuburović najavila je da će do kraja godine biti promenjen zakon, koji će doprineti smanjenju neregularnosti.\nKuburović je odgovarajući na primedbe na proces javnih nabavki rekla da je Akcionim planom za poglavlje 24 predviđeno da se do kraja godine promeni zakon, navodeći da je jedna od novina biti e-javne nabavke, od kojih se očekuje da će doprineti smanjenju svih nepravilnosti koje se javljuju u tom procesu.\nPROČITAJTE JOŠ - Skoro svaka druga žalba na javne nabavke opravdana\nSlobodan Georgiev iz BIRN-a kazao je da jedan od problema korupcije leži u javnim nabavkama, što je primećeno, kako kaže, i u Izveštaju Evropske komisije, dodajući da je prosek ponuđača na javnim nabavkama u Srbiji izuzetno mali.\n"Da li je to zato što se ljudi ne usuđuju da konkurišu ili veruju da je stvar unapred dogovorena. Ukoliko je dogovoreno, onda se radi o nekoj vrsti korupcije", rekao je Georgiev.\nPROČITAJTE JOŠ - Komisija pokrenula postupke protiv sedam firmi koje su učestvovale u javnoj nabavci EPS-a\nKako je rekao, od Ministarstva pravde se ponekad previše zahteva i upitao je gde su drugi nadležni organi koji bi se bavili problemo korupcije.\nGovorio je o rezultatima u zakonodavnom okviru, te o napretku u donošenju i usklađivanju pravila, ali i o tome da ničemu ne koristi ako se ne primenjuje.\n"Moramo da pokažemo da se to stvarno primenjuje", kazao je Georgiev.\nNemanja Nenadić iz Transparentost Srbija, inače koordinator Radne grupe Nacionalnog konventa o EU za Poglavlje 5, rekao je da se u Srbiji više nego što je uobičajeno zaključuju međudržavni sporazumi, koji u potpunosti izuzimaju primenu domaćeg zakona pri sprovođenju javnih nabavki.\nDodao je da se takvi sporazumi najčešće primenjuju pri izgradnji auto-puteva, termoelektrana, železnica...\n"To su apsurdi našeg društva i sada nas EU upozorava zbog svojih interesa. Zato što njihove firme ne mogu da se nadmeću", rekao je Nenadović.\nNa panelu je učestvovao i direktor Agencije za borbu protiv korupcije Dragan Sikimić, koji je rekao da je Agencija dobila podršku države kroz uvećani budžet i odobravanje zapošljavanja u situaciji kontrolisanog zapošljavanja u javnom sektoru.\nNaveo je da to nije jedino poboljšanje na kome je Agencija radila i u tom smislu istakao da se traži način da se unapredi IT sistem, registri, aplikacije.\n"Radimo i reinženjering sistema agencije, s obzirom na to da se nalazimo u četvrtoj industrijskoj revoluciji, predvođenom informacionim-komunikacionim tehnologijama. Uradili smo analizu postojećeg stanja i sledeći korak je da radimo analizu onoga što treba uraditi", rekao je Sikimić.\nDodao je da se razmatra uvođenje novih softvera, odnosno programa i alata za analizu kako bi se lakše uočile nepravilnosti, te naveo da se razvija i nova metodologija po pitanju prioriteta za kontrolu imovine, uz opasku da je Agencija kontrolisala 33.000 funkcionera sa dosadašnjih 80 zaposlenih.\nAgencija će, kako je rekao, duplirati broj ljudi, ali će joj i dalje biti potrebni savremeni alati i nove metodologije za određivanje prioriteta, uzimajući u obzir obim posla.


Tag / Dragovan Milićević / Vesti online\nHrvati štite interese srpskih proizvođača\nKompanija Agrokor saopštila je da će trgovački lanac Idea u njenom vlasništvu i ubuduće štiti interese srpskih proizvođača.\nIz Srbije godišnje "ispari" preko 5 milijardi dolara!\nIz Srbije se kroz nelegalne finansijske tokove godišnje odlije u inostrastvo preko pet milijardi dolara, odnosno polovina godišnjeg budžeta, što našu zemlju stavlja na visoko 16. mesto u svetu...\nNovi tržni centri za veću konkurenciju\nU naredne dve ili tri godine Beograd i veći gradovi u Srbiji dobiće nove, savremene trgovinske centre. Desetine hiljada kvadrata tog prodajnog prostora zameniće tržne centre od pre dvadesetak...\nKriza, ali građani Srbije uštedeli osam milijardi evra\nU besparici i besposlici teško živimo, čini nam se da jedva sastavljamo "kraj sa krajem", ali - ipak i štedimo. Kako i od čega - ekonomisti kažu da odgovor na ovo pitnje zaslužuje Nobelovu...\nU dugogodišnjoj borbi sa krizom i besparicom, građani Srbije istrošili su “rezerve“, a spisak proizvoda i usluga na koje moraju da “zaborave“ sve je duži. Koliko je veliki jaz između...\nZa pristojan život treba 1.300 evra\nZa pristojan život u Srbiji potrebno je oko 130.000 dinara, što su skoro četiri prosečne zarade. Ipak, retko koje domaćinstvo ima i puna dva dohotka.


Korona virus i muzika: Kako ćemo slušati muziku uživo u doba posle Kovida-19 - Ozonpress :: internet portal\nDžejms Dramond, menadžer didžeja Hot Since 82, kaže da je korona virus „naterao ljude da razmišljaju drugačije“.\n„Mi smo uvek razmišljali u tom pravcu, tako da smo i ovo videli kao izazov“, kaže Dramond.\n„Pomislili smo, pa, ako su svi kod kuće i ne mogu da idu u klub ili koncertnu dvoranu – koje iskustvo je najbolje koje možemo da im pružimo? Odgovor je – prirodno okruženje.“\nNastupi na pristaništu i u balonu – ispunjeni fascinatnim predelima i snimcima iz dronova – predstavili su ograničenja koja su svetu nametnuta, ali su takođe pružili „drugačiju avanturu“ ljubiteljima muzike, kaže Dramond.\n„Pre nego što je pandemija uopšte počela, pokušali smo da zamislimo na koji način bismo mogli da pružimo filmsko iskustvo publici koja je kod kuće, a ne samo onoj koja je na nastupu“, kaže Lil za BBC.\n„Kada je počela pandemija, a koncerti su otkazani, tek tada su nam brojne televizije i platforme dale zeleno svetlo da nastavimo sa ovim novim pristupom“, kaže Lil.\nRad uprkos svim ograničenjima koje pandemija nameće predstavlja izazov koje Oskar Sansom, kreativni direktor Forest of Blek studija opisuje kao „sudar dva sveta“.\n„Novi svet snimanja živih nastupa od početka pandemije je kreativno veoma zanimljiv, skoro pa da je u putanju potpuno novi žanr“, kaže on.\nZa Sansoma, najveći izazov je preneti deo „energije i emocija“ klasičnih živih nastupa, snimajući ih na novi način i na novim lokacijama.\n„Nastup je pokazao da, bez publike, priroda živih svirki može da evoluira u nešto sasvim drugačije“, kaže Sansom.\n„Sada je sve otvoreno, a okolnosti stvaraju neke drugačije mogućnosti.“\n„Video sam to kao metaforu za odvojenost koju svi osećamo, baš kao i odvojenost koju je bend osećao od njihove publike“, objasnio je.\n„Unutar kocke su članovi benda mogli da vide jedino sopstvene refleksije, dok je jedina ‘publika’ (snimatelji) bila na distanci i odvojena staklom.“\nSamo su svirali, bez snimatelja i ostalih članova ekipe koji bi im smetali. Stvoren je mehur normalnosti za potrebe pesme.“\n„Kada je kamera tako blizu i kada Sajmon Nil (pevač) vrišti poslednje stihove sa toliko energije i snage, od toga se naježim svaki put kad gledam“, kaže.\n„Uspevamo da uhvatimo tu neverovatnu sirovu energiju njihovih živih nastupa na dosad neviđeni način.“\n„Spolja izgleda samo kao prosto rešenje za nastup, ali zapravo predstavlja igralište od hodnika u jednom ograničenom prostoru“, kaže Holi Rajt, predavačica na predmetu za dizajn nastupa na Birmingem Siti univerzitetu.\n„Pre svega se igra sa idejom prostora i pruža intimnu postavku za publiku. Ono što je zanimljivo jeste da se na samom kraju snimka otkrivaju svi elementi seta u jednom kadru.“\n„Publici su predstavljeni kadrovi iz različitih uglova koje inače ne bi mogli da vide na koncertima pre pandemije“, kaže Hamfri.\n„To je naše planove za budućnost prebacilo u hiperpogon, ali je i izazov u kom smo svakako uživali.“\n„U budućnosti želimo da imamo punu koncertnu salu, ali i one koji će nastup pratiti onlajn, jer nam to omogućuje da dopremo do međunarodne publike“, kaže Hamfri.\n„Mračna vremena često umeju da dovedu do nekih od najkreativnijih ideja“, kaže on.\nNe sumnja da će trenutna situacija imati veliki i trajni uticaj na muzičku i kreativnu industriju, ali veruje da su ljudi koji tamo rade, po prirodi, prilagodljivi.“\n„Ono što meni daje nadu jeste da vidim kakve će sve neverovatne i inovativne kreacije iznedriti ova teška situacija u kojoj smo se zatekli.“\n„Čini mi se da smo na početku nečeg veoma uzbudljivog kada je reč o virtuelnim nastupima i da će se kreativni put nastaviti čak i nakon ove pandemije.“


NSinfo: U Srbiji porodične firme nisu dugovečne - Treća generacija retko nastavlja biznis\nU Srbiji porodične firme nisu dugovečne - Treća generacija retko nastavlja biznis\nDesetak najuspešnijih svetskih porodičnih kompanija, poput američkog „Volmarta” ili nemačkog „Folksvagena”, upošljava više od 4,5 miliona radnika u svetu, a zajedno ostvaruju prihod od oko 1.700 milijardi dolara\nU Srbiji porodične firme nisu dugovečne, a na čelu većine njih i dalje je prva generacija vlasnika, pokazalo je poslednje istraživanje o poslovanju porodičnih firmi – čak 70 odsto, dok u evopskim porodičnim firmama prva generacija upravlja samo u trećini kompanija.\nDruga generacija nasledila je trećinu srpskih firmi, a treća generacija je na čelu samo 2,4 odsto preduzeća.\nNeophodna pomoć države\nPorodične firme u Evropi su daleko dugovečnije nego kod nas. Naime, za razliku od Srbije, gde najveći broj porodičnih firmi posluje manje od 20 godina, a čak trećina manje od decenije, polovina evropskih kompanija u vlasništvu porodica posluje više od pola veka, a trećina je na tržištu između 20 i 50 godina.\nU Evropi u kategoriju porodičnih preduzeća spadaju i kompanije koje imaju više od 1.000 zaposlenih i godišnje prihode veće od 200 miliona evra. Takvih je oko 18 odsto. Između 250 i 1.000 radnika ima 17 odsto porodičnih preduzeća u Evropi, a manje od 50 radnika ima samo četvrtina evropskih porodičnih firmi.\nPorodičnim firmama u Srbiji je, osim sopstvenog ulaganja, neophodna i podrška država, a resorno Ministarstvo privrede nudi pomoć za započinjanje i razvoj poslovanja.\nKatarina Obradović Jovanović iz tog ministarstva ističe da program pomoći obuhvata kombinacije kreditne podrške, bespovratnih sredstava za započinjanje poslovanja, za nabavku proizvodne opreme, kao i sufinansiranje aktivnosti koje se odnose na razvoj izvoza, unapređenje konkuretnosti, uvođenje standarda...\n... ap vojvodina, ekonomija, Novi Sad, poljoprivreda, posao, privreda, srbija, zanimljivosti


Još jedna potvrda, Bajern nastavlja da slabi svoje rivale! - Sportske.net\nBajern će dovesti veliko pojačanje, ali tek sledeće godine.\nProradila stara veza, Murinjo nadomak novog angažmana!Sane - Evo brojki, šta kažu Pepovi "Građani"?Inter ima spisak želja, čeka se kraj sezone!Sane i Bajern? Oglasili se i Bavarci!Tobdžije žele dete Madriđana, PSŽ i Bajern vrebaju!\nEkipa Bajerna je i ove sezone osvojila titulu uprkos slabijim igrama nego što je bio slučaj prethodnih sezona, a možda je i najveći razlog za to slaba konkurencija.\nBorusija je bila jedini konkurent, ali je i ona posustala u finišu iako je imala prednost na tabeli veći deo prvenstva.\nJedna od Bajernovih taktika jeste i slabljenje protivnika, poput Borusije, Leverkuzena, Lajpciga, Hofenhajma i ostalih, pa će se ta praksa nastaviti.\nSledećeg leta je Bajern obezbedio transfer Kaija Haverca, fudbalera Leverkuzena koji je jedan od najboljih igrača Bundeslige.\nJulijan Brant je već otišao u Borusiju iz Leverkuzena, pa su u tom klubu smatrali da bi bio preveliki udarac za tim da ga napusti i Haverc, što je navelo čelnike kluba da ga zadrže još godinu dana, a nakon toga će taj momak potpisati ugovor sa Bajernom.\nTo je potvrdio nekadašnji sportski direktor Leverkuzena, Rajner Kalmund.\nHaverc ima samo 19 godina i već je dokazao da je reprezentativni kalibar.